recursal/SuperWikiNEXT-32B huggingface dataset:
**安藤櫻**（日文：安藤 サクラ，1986年2月18號—）係日本嘅一個女演員，曾經多次攞獎。同男演員柄本佑結咗婚後，戶籍名改叫**柄本櫻**。

家族
--

安藤櫻出身嘅家族都好出名，太公係前日本首相犬養毅，而阿公係前法務大臣犬養健。阿媽係犬養健嘅私生女、女作家安藤和津，老豆係出名嘅電影監督奧田瑛二（原名安藤豐明），而家姐係電影導演安藤桃子。佢嘅遠房親屬係國際協力機構前理事長緒方貞子，表哥係犬養千春。

安藤櫻嘅老公係男藝人柄本佑，兩個人響2008年識嘅。因為柄本佑出身於演藝世家，老豆柄本明同阿媽角替和枝都係日本有名嘅演員，所以呢場戀情好受到日本市民留意。響拍拖三年後就談婚論嫁喇，最終佢哋響2012年結婚。2017年6月，安藤櫻生咗個女。

經歷
--

響安藤櫻五歲嗰陣，佢睇到由老豆奧田瑛二主演嘅舞台劇，因而想做演員，但因為老豆阿媽都係演員，唔希望畀人唱為「演藝世家」，因而放棄呢個夢想。直到高中時期，佢響唔少餐廳打完工後，決定加入娛樂圈。

2007年，安藤櫻正式出道，第一個作品係由老豆監督嘅電影《風之外側》。2009年，佢響由園子溫監督嘅電影《愛的曝光》入面因為好好嘅發揮而開始有人睇起佢。

2011年，佢以《健太與純與加世的國度》而走紅；2012年以《愛與誠》攞到日本電影旬報獎、橫濱電影節、報知電影獎同埋每日電影獎嘅最佳女配角；一年後又以《家族的國度》攞到藍絲帶獎、日本電影影評大獎同埋日本放送電影藝術大賞最佳女主角獎，成為電影旬報獎史上第一個同時之間攞到最佳女主角同配角嘅演員。

2014年，佢以《百元之戀》第二次攞到藍絲帶獎、電影旬報獎同埋每日電影獎嘅最佳女主角。同年佢畀電影旬報選為「日本電影史上100位女演員榜」入面嘅第八名。

2017年，安藤櫻出席東京國際電影節
2017年大女出世，同年安藤響第40屆日本電影學院獎入面同西田敏行做司儀，同時都有出席東京國際電影節。

2018年，佢有份拍嘅《小偷家族》出嗮名，攞到第71屆康城影展嘅金棕櫚獎，響世界打響名堂。同時，佢以呢套電影分別攞到好多嘅女主角獎，其中響每日電影獎、電影旬報獎入面仲同老公柄本佑一齊攞到男女主角獎，成為日本史上第一對兩公婆都可以包嗮男女主角獎。

攷
-

1. ↑  〈超お嬢様の金持ちエピソード連発　フット後藤もあ然「ハンパじゃない」〉. *www.sponichi.co.jp*. 喺2020-11-28搵到.`{{cite web}}`: CS1 maint: url-status (link)
2. ↑  〈柄本佑と安藤サクラが結婚！交際3年！芸能一家同士のビッグカップル！｜シネマトゥデイ〉. 《シネマトゥデイ》 (日文). 喺2020-11-28搵到.
3. ↑  〈「まんぷく」安藤サクラ、朝ドラ初ママさんヒロイン - ドラマ : 日刊スポーツ〉. *nikkansports.com* (日文). 喺2020-11-28搵到.
4. ↑  〈２度目の「ブルーリボン」 安藤サクラの"特異性"に絶賛の声｜日刊ゲンダイDIGITAL〉. 《日刊ゲンダイDIGITAL》. 喺2020-11-28搵到.
5. ↑  〈イギリスで園監督の『愛のむきだし』一般公開決定！安藤サクラの妖艶演技を姉モモ子「父の奥田瑛二譲り」｜シネマトゥデイ〉. 《シネマトゥデイ》 (日文). 喺2020-11-28搵到.
6. 1 2  〈(cache) 日本映画作品賞は「かぞくのくに」…キネマ旬報 : ニュース : エンタメ : YOMIURI ONLINE（読売新聞）〉. *archive.is*. 2013-01-11. 歸檔時間2013-01-11. 喺2020-11-28搵到.`{{cite web}}`: CS1 maint: bot: original URL status unknown (link)
7. ↑  〈キネマ旬報お知らせ履歴 | キネマ旬報社〉. *web.archive.org*. 2014-12-23. 歸檔時間2014-12-23. 喺2020-11-28搵到.`{{cite web}}`: CS1 maint: bot: original URL status unknown (link)
8. ↑  〈子育てと朝ドラ、安藤サクラを支える「働き方改革」 - Ｂ面★梅ちゃんねる - 芸能コラム : 日刊スポーツ〉. *nikkansports.com* (日文). 喺2020-11-28搵到.
9. ↑  Inc, Natasha. 〈毎日映画コンクールで「万引き家族」が大賞ほか3冠、柄本佑と安藤サクラが主演賞〉. 《映画ナタリー》 (日文). 喺2020-11-28搵到.
10. ↑  〈安藤サクラ"夫婦W受賞"に感涙 夫・柄本佑と主演賞を独占〉. *ORICON NEWS*. 喺2020-11-28搵到.
山葵
**山葵**（日文片假名：ワサビ；日文漢字：山葵、和佐比；學名：*Wasabia japonica*（又稱 *Cochlearia wasabi*、*Eutrema japonica*））係一種屬於十字花科嘅植物，又叫做「**山嵛菜**」，為綠色植物，味道極其強烈。佢嘅辛辣同辣椒唔同，辣椒嘅辣味刺激條脷，而山葵嘅辣味係刺激鼻竇。山葵常見於日本山谷河流旁邊，其他品種包括 *W. koreana* 同 *W. tetsuigi*；市面上普遍出售嘅兩種山葵係 *W. japonica Duruma* 同 *W. japonica Mazuma*，但山葵重有好多唔同品種。

名
-

日文「山葵」兩字同「ワサビ」嘅發音並唔對應，為日語別字一例；「山葵」原指種喺幽暗山上，葉似錦葵科植物嘅葉嘅植物。日文漢字名「和佐比」喺918年首次出現於《本草和名》中，但純為發音用字。

亦有啲人叫山葵做**日本芥辣**或**青芥辣**，但其實同由芥菜種子生產嘅芥辣無關。

食用
--

山葵通常係要佢嘅根。山葵根要磨到細泥狀先至用得。山葵糊整好後要封好，唔好畀氣味揮發；因為咁，壽司師傅整壽司嗰陣會將山葵放響魚同飯之間。

山葵葉係食得嘅，亦都有山葵根嘅辣味。山葵葉用鹽醋醬汁醃過夜，就可製成山葵沙律，又可以用豉油開水煮，用嚟送飯、送酒嘅小菜或卷壽司嘅材料，甚至可以蘸澱粉漿炸做天婦羅。

喺市面賣嘅所謂「山葵」，產品有糊狀，有粉狀。糊狀嘅山葵通常用牙膏筒狀嘅管裝住。粉狀嘅產品有袋裝同罐裝產品，可以用水開成糊。但呢啲產品大部分係用類似蘿蔔嘅十字花科植物辣根（Armoracia rusticana）同綠色食用色素生產嘅仿製品。部分日本生產嘅糊狀產品含有真正山葵，喺包裝上有字樣加以區別，「本わさび使用」（用真正山葵）係含有50%或以上山葵，「本わさび入り」（加入真正山葵）係含有50%以下嘅產品。但真正山葵實際上以葉同莖為主。真正嘅山葵根有一定嘅甜味，同呢啲代用品嘅味道唔同，但係乾咗之後，味道同香辣味就會唔見咗，因為咁，真正嘅山葵係唔啱加工做粉狀產品。喺美國或中國幾乎所有壽司店，同日本大部分壽司店，都用仿製山葵，因為真正嘅山葵非常昂貴。

用途
--

縮圖
山葵糊睇嚟好似美國或墨西哥好興嘅牛油果醬。俾人整蠱或者唔熟日本料理嘅人，有時會一次食好多山葵，好彩山葵嘅辣味感無辣椒嘅辣味感咁長。山葵可以放響豆腐上面食，或者同凍蕎麥麵一齊食。小量嘅山葵啱搽壽司或者魚生。好多時啲人會將山葵同豉油撈埋，先至蘸響食物上面；但係山葵嘅味道喺水度會好快溶晒，食山葵最好嘅方法係響嘢食蘸咗醬油後，再搽山葵，同埋唔好將山葵同醬油撈埋。

化學
--

山葵嘅獨特味道係由異硫氰酸鹽而來嘅，包括：

* 6-甲基硫己基異硫氰酸鹽
* 7-甲基硫庚基異硫氰酸鹽
* 8-甲基硫辛基異硫氰酸鹽

研究發現異硫氰酸鹽可以抑制微生物生長。咁就可以解釋點解變壞嘅海鮮通常夾埋山葵一齊食。之但係，如果對海鮮嘅品質有懷疑，無論係夾唔夾山葵都唔應該食。山葵係醫唔到食物中毒。

栽培
--

因為可以大型栽培山葵嘅地方唔係好多，家下大部分加工「山葵」其實只係染成綠色嘅歐洲辣根（Armoracia rusticana）末，或者係辣根末加上山葵末製成。喺日本，栽培山葵嘅地方有：

* 靜岡縣
* 長野縣
* 島根縣
* 山梨縣
* 岩手縣

人工栽培山葵嘅地方北至北海道，南至九州。真正山葵嘅需求非常大，日本要響呢幾度地方大量入貨：

* 臺灣嘉義縣阿里山鄉
* 美國俄勒岡州
* 中國大陸
* 紐西蘭

種山葵要雞屎呢類肥料同埋長期流動嘅水，如果唔管嘅話，就會嚴重污染河流。而且山葵對於地力嘅消耗係相當大嘅。

準備方法
----

山葵通常用金屬製嘅卸鐵來研，但有人鍾意用傳統工具，例如一面光滑一面粗糙嘅乾鯊魚皮；亦有人親手製出有齒嘅磨來準備山葵。不過新鮮嘅山葵相當昂貴，好多餐館都寧願用粉末狀嘅代替品。

參閱
--

* 水生植物
* 大王山葵農場（日本長野縣）
* 西洋山葵

連出去
---

* 
* 
* 
* 
* 
* 
* Wasabi - The Best Accompanist of Sushi
* New Zealand Wasabi Limited: On the culture of wasabi
* The etymology of wasabi （日文）
* Wasabi's History （日文）
呢版係用米做單位，依照長度大細（由細至大）排，同埋列明唔同嘅例子。

10−35米，0.1yÅ
------------

* 普朗克長度≈1.616×10−35m

10−24米，1幺米（ym）
--------------

* 1ym-微中子嘅大細

10−21 米，1介米（zm）
---------------

* 1zm-先子嘅大細

10−18 米，1阿米（am）
---------------

* 1am-夸克同電子大細嘅最大値

10−15 米，1飛米（fm）
---------------

* 1.6-1.7 fm-中子同質子嘅大細

10−12 米，1皮米（pm）
---------------

* X射線最短波長係5pm

10−11 米，10皮米
------------

* 25pm-氫原子的大小

10−10米，1埃米（Å）
-------------

10−9米，1納米（nm）
-------------

* 2 nm-DNA螺旋直徑

10−8 米，10納米
-----------

* 10nm-納米線典型闊度。

10−7米，100納米
-----------

* 可見光嘅波長係380至770 nm

10−6米，1微米（µm）
-------------

* 1至10 µm-一般細菌嘅大細
* 6至8 µm-人嘅紅血球大細

10−5米，1忽米（cmm）
--------------

* 1cmm-一般霧、雲嘅水液大細

10−4 米，1絲米（dmm）
---------------

* 1dmm- 肉眼可睇到嘅最細尺寸

10−3 米，1毫米（mm）
--------------

* 5mm-紅螞蟻嘅大細

10−2 米，1厘米（cm）
--------------

* 2.54cm - 1英寸
* 4cm - 一般乒乓波直徑

10−1 米，1分米（dm）
--------------

* 2.2dm - 足球嘅直徑

100 米，1米（m）
-----------

* 1m - 特高頻電波最長嘅波長
* 2.44m - 一般籃球架高度

101米，1公丈（dam）
-------------

* 1dam - 甚高頻電波最長嘅波長
* 5.5dam - 比薩斜塔嘅高

10−2米，1公引（hm）
-------------

* 1hm - 中波最短嘅波長
* 1.1234 hm - 世界上最高嘅樹
* 3hm - 艾菲爾鐵塔嘅高度

103米，1公里（km）
------------

* 1 km - 中波最長嘅波長
* 1.609 km - 1英里
* 1.852 km - 1海里

104米，10公里
---------

* 16.9km-港鐵荃灣線長度
* 42.195km- 馬拉松賽道距離
*

105米，100公里
----------

* 300 km - 光喺一毫秒傳遞嘅距離

106米，1百萬米（Mm）
-------------

1 Mm-地球大氣層厚度
3.476 Mm -月球直徑
6.400 Mm -長城嘅長度

107米，10百萬米
----------

12.742 Mm-地球嘅平均直徑
40.075 Mm-地球赤道嘅長度

108米，100百萬米
-----------

140 Mm - 木星直徑
299.792458 Mm - 光喺真空入面持續1秒嘅距離
384 Mm-地球同月球之間嘅平均距離

109米，1京米（Gm）
------------

* 1.39 Gm - 太陽直徑

1010米，10京米
----------

* 58 Gm - 水星同太陽之間嘅平均距離

1011米，100京米
-----------

* 150 Gm ≈1天文單位

1012米，1垓米（Tm）
-------------

* 3Tm - 最大恆星大犬座VY嘅直徑
* 5.9Tm -冥王星同太陽嘅距離

1015米，1拍米（Pm）
-------------

* 9.46Pm　≈1光年

1016米，10拍米
----------

* 30.8 Pm ≈1秒差距

1021米，1澤米（Zm）
-------------

* 1 Zm ≈銀河系直徑

1024米，1堯米（Ym）
-------------

* 2 Ym ≈室女座超星系團嘅範圍

1026米，100堯米
-----------

* 880 Ym-可觀察到嘅宇宙大細。
**黑格納數**（Heegner number）指滿足以下性質，非平方數嘅正整數：其虛二次域Q(√−d)嘅類數為1，亦即其整數環為唯一分解整環Q(√−d)嘅整數環為唯一分解整環，也就表示Q(√−d)嘅數字都只有一種因數分解方式，例如Q(√−5)嘅整數環唔系唯一分解整環，因為6可以以兩種方式喺 {\displaystyle \mathbb {Z} [{\sqrt {-5}}]} 中表成整數乘積：{\displaystyle 2\times 3} 和 {\displaystyle (1+{\sqrt {-5}})(1-{\sqrt {-5}})}。</ref>。

黑格納數只有以下九個：
1, 2, 3, 7, 11, 19, 43, 67, 163。（OEIS數列A003173）

高斯曾估測符合上述特性嘅數只有九個，但未提出證明，1952年庫爾特·黑格納（英文：Kurt Heegner）提出唔完整嘅證明，後尾由哈羅德·斯塔克提出完整嘅證明，即為斯塔克–黑格納定理（英文：Stark–Heegner theorem）。

歐拉嘅質數多項式
--------

歐拉嘅質數多項式如下：

{\displaystyle n^{2}+n+41,\,}
喺*n* = 1, ... 40時會產生唔同嘅40個質數，呢相關於黑格納數163 = 4 · 41 − 1.

歐拉公式，{\displaystyle n}攞值為1,... 40和以下嘅多項式

{\displaystyle n^{2}+n+41,\,}
喺{\displaystyle n=0,\dots ,p-2}時，多項式為質數嘅充份必要條件為其判咪式{\displaystyle 1-4p}等於負嘅黑格納數。

  

（若代入{\displaystyle p-1}會得到{\displaystyle p^{2}}一定唔系質數，因此最大值只能攞到{\displaystyle p-2}）

1, 2和3唔符合要求，因此符合條件嘅黑格納數為{\displaystyle 7,11,19,43,67,163}，也就表示可以讓歐拉公式產生質數嘅p為{\displaystyle 2,3,5,11,17,41}，呢些數字被弗朗索瓦·勒·利奧奈（英文：François Le Lionnais）稱為歐拉嘅幸運數（英文：lucky numbers of Euler）。

參考資料
----

1. ↑  Conway, John Horton (1996). *The Book of Numbers*. Springer. p. 224. ISBN 0-387-97993-X. `{{cite book}}`: Unknown parameter `|coauthors=` ignored (`|author=` suggested) (help)
2. ↑  Le Lionnais, F. Les nombres remarquables. Paris: Hermann, pp. 88 and 144, 1983.
王國維
**王國維**（1877年12月3號—1927年6月2號），字**靜安**，又字**伯隅**，晚號**觀堂**，係中國國學大師。因為佢研究甲骨文出名，又號觀堂，所以同佢人並稱甲骨四堂。佢係浙江嘉興海寧人。

王國維響清華國學研究院，同梁啟超、陳寅恪同趙元任，合稱『四大導師』。佢有份開拓中國新學術，貫通中西美學，響文學、美學、史學、哲學、古文字、考古學都成就昭著。

陳寅恪形容王國維嘅學術成就，『幾若無涯岸之可望、轍跡之可尋』。王國維著述甚豐，例如有《海寧王靜安先生遺書》、《紅樓夢評論》、《宋元戲曲考》、《人間詞話》、《 觀堂集林》、《古史新證》、《曲錄》、《殷周制度論》、《流沙墜簡》等62本。

喺1922年胡適講道：『南方史學勤苦而太信古，北方史學能疑古而學問太簡陋，將來中國嘅新史學須有北方嘅疑古精神同南方嘅勤學工夫』。『能夠融南北之長而去其短者，首推王國維同陳垣。』

傅斯年亦講：『幸中國遺訓不絕，經典猶在，靜庵先生馳譽海東於前，先生(陳垣)鷹揚河朔於後。』

屋企
--

王國維1877年響鄉下出世，浙江嘉興海寧。佢老竇係大清鹽官。

就學
--

1882年，王國維入私塾讀書，1893年中秀才。

1899年，佢去咗上海，響《時務報》度做嘢。工餘去羅振玉嘅東文學社，學外文同理化，掂到西方文化。1901年，有資助去日本，讀東京物理學校，之不過1902年夏天，因為病咗返大清。

事業
--

1903年，佢去咗通州師範學堂同埋江蘇師範學堂敎哲學同心理學等。同時又寫咗《紅樓夢評論》等幾篇哲學、美學論文。之後自己編做《靜庵文集》，響1905年出版。1907年，佢去北京，任學部圖書館編譯、名詞館協修。期間佢寫咗《人間詞話》同埋《宋元戲曲史》。

1911年，再去咗日本。

1916年，佢返中華民國，響上海敎書，重編輯學術刊物，兼任哈同所辦嘅倉聖明智大學教授。又幫藏書家蔣汝藻編《密韻樓書目》，同埋參加纂修《浙江通志》。1917年，佢寫咗《殷周制度論》。

出面網頁
----

* 國學大師－王國維
* 王國維自沉的前前後後（上）
* 王國維自沉的前前後後（下）

 
維基文庫入面呢位作者嘅作品：
**王國維**

|  |  |
| --- | --- |
|  | 維基語錄收錄咗同呢篇文相關嘅摘錄：
**王國維** |
呢篇文講一位主持人。搵緊其他同名嘅人嘅話，請睇〈**王喬**〉。

**王喬**（粵拼：wong4 kiu4；簡化字：**王乔**；英文：**Wang Qiao**；1985年5月8號—）係湖南經視男主持人。佢喺齊齊哈爾出世，齊齊哈爾高等師範專科學校體育教育專業畢業，以前做過酒吧駐唱歌手同娛樂主持。之後主持《快樂男聲》、《8090》等節目。

演出紀錄
----

### 綜藝節目

2005年，佢同杜海濤、吳昕一齊參加《閃亮新主播》比賽而進入觀眾眼入面，佢就獲得瀋陽賽區5強、全國總決賽第11名。2007年，報名參加湖南衛視《快樂男聲》南京唱區比賽，獲得南京唱區16強。2010年，主持青海衛視選秀節目《花兒朵朵》。2013年，擔任黑龍江衛視全民趣味生活挑戰騷《幸運電梯》嘅主持人。2014年，參加山東衛視明星軍營體驗真人騷節目《烈火雄心》第一季。2015年，主持湖南衛視發現美好社會道德實驗節目《噗通噗通的良心》。

2013年，為湖南衛視《我是歌手》第一季陳明嘅芒果經紀人。2014年，為湖南衛視《我是歌手》第二季羅琦同滿文軍嘅芒果經紀人。2015年，為湖南衛視《我是歌手》第三季古巨基嘅芒果經紀人。2016年，為湖南衛視《我是歌手》第四季蘇運瑩嘅芒果經紀人。2017年，為湖南衛視《歌手2017》彭佳慧嘅音樂合夥人，佢亦參加安徽衛視親子圓夢公益節目《星星的禮物》嘅錄製。

參考
--

1. ↑  「花兒朵朵」主持王喬被下課 稱與KK新戀情無關  互聯網檔案館嘅歸檔，歸檔日期2014年3月3號，.2010-07-22
2. ↑  《幸運電梯》超火爆 開播首周萬人報名 2013-08-14
3. ↑  《烈火雄心》完美收官 觀眾痛哭期待第二季 2014-04-08
4. ↑  噗通噗通的良心亮相 高顏值主持成話題 2015-02-05
5. ↑  王喬哥哥暖心上線 帶萌娃俄羅斯尋父歷險 2017-02-10
**白天鵝賓館**（粵拼：baak6 tin1 ngo4 ban1 gun2；英文：**WHITE SWAN HOTEL**）係中國廣東省廣州市嘅一間五星級賓館。佢既係中國內地第一間由中國人自己設計、 施工同埋管理嘅大型現代化酒店，又係中國內地攞咗「三個第一」嘅國家五星級賓館。而呢間酒店喺荔灣區嘅沙面入面，靠近白鵞潭嗰度，西邊隔籬冇幾遠就係黃沙碼頭。呢間酒店係由霍英東負責丼錢起，喺1983年2月6號開業。喺2000年俾市政府公佈咗係廣州市文物保護單位，但係由於佢從起好到嗰時先至得17年，結果俾人猛咁鬧。

2011年9月，白天鵝賓館開始搞住房升級改造，甚至喺2012年3月全面停業裝修，直到2015年7月14號先至重新開業。

負責方
---

呢間賓館係由建築師莫伯治嚟負責設計，廣東省旅遊局同埋霍英東屬下嘅維昌發展有限公司一齊嚟負責起，而白天鵝集團嚟負責管理呢間賓館。

性質
--

* 佔地面積：27,098㎡
* 建築面積：117,000㎡
* 高度：93m
* 樓層：29層樓
* 入面有843間客房同3間酒樓響度

酒店嘅設施
-----

白天鵝賓館入面有843間客房、1間多功能國際會議中心響度。重有中西式餐廳、音樂廳、卡拉OK呢啲娛樂場所。另外，酒店入面重整咗好多種康樂設施，有健康中心、美容髮型中心、商務中心、委託代辦、票務中心、豪華車隊等配套設施喺埋度。

所謂「攞咗『三個第一』嘅國家五星級賓館」
--------------------

呢間賓館喺1985年嗰陣，俾世界一流酒店組織收錄咗呢間酒店入去，佢重係中國內地第一間世界一流酒店組織嘅成員。喺1990年，重俾國家旅遊局話咗係中國內地嘅第一批三間五星級酒店入面嘅其中一間酒店。1996年，重喺第一間全國百優50佳飯店嘅評選入面，攞埋第一位嘅資格返嚟。而且呢啲成績都唔係亂咁得返嚟嘅。

接待過嘅名人
------

* 前中華人民共和國領導人鄧小平
* 英國女王伊莉莎白二世
* 前美國總統喬治布殊、尼克遜
* 前德國總理希末·高爾
* 前古巴國務委員會主席勞爾卡斯特羅
* 前美國國務卿基辛格
* 前新加坡總理李光耀

出面網頁
----

* 廣州白天鵝賓館
* 白天鹅酒店集团有限公司简介

註
-

1. ↑  〈白天鹅宾馆该不该列为文物?·南方日报数字报·南方报网〉. 南方日报.`{{cite web}}`: CS1 maint: url-status (link)
2. ↑  〈躺在浴缸中赏江景！白天鹅宾馆装修细节揭秘（图）\_粤语台〉. 原著喺2015年7月15號歸檔. 喺2015年7月15號搵到.
3. ↑  南方都市報 (2015-07-14). 〈白天鹅饮茶直落 饮出感情和回忆〉. 奥一网. 原著喺2020-03-28歸檔. 喺2015-07-15搵到.
1995年公投後嘅白俄羅斯徽
**白俄羅斯國徽**（白俄羅斯文：**Дзяржаўны герб Рэспублікі Беларусь**、俄文：**Государственный герб Республики Беларусь**）響1995年白俄羅斯全民公投通過後被人開始用，取代咗原有嘅柏康里亞（英文：Pahonia）徽號。國徽上面嘅彩帶圖案用咗同白俄羅斯國旗一樣嘅顏色，另外又有白俄羅斯版圖、小麥穗同埋紅色五角星等圖案。白俄羅斯國徽有時畀人叫做「白俄羅斯紋章」，不過因為國徽無咗一啲紋章學嘅元素，所以呢個係唔正確嘅稱呼。而家嘅國徽受到白俄羅斯嘅前身，即係白俄羅斯蘇維埃社會主義共和國嘅國徽影響到，兩者都因為咁樣而好似。除咗佢之外，唔少好似馬其頓共和國、塔吉克斯坦、烏茲別克斯坦同埋德涅斯特河地區等等而家用嘅國徽或者徽章，設計上都有前蘇聯時代嘅影子。

描述
--

響明斯克一座建築上嘅國徽
### 設計

國徽嘅正中心係白俄羅斯嘅版圖，疊響金色同呈放射狀嘅太陽光上面。

### 象徵

國徽嘅內容無任何「官方」嘅象徵意義。目前嘅國徽只係用白俄羅斯蘇維埃社會主義共和國國徽嘅樣式做參考。兩者主要嘅差異係蘇聯時代嘅國徽包含咗一啲代表共產主義嘅象徵，而家嘅國徽就冇喇。

### 相關嘅法例

位於白俄羅斯護照（英文：Belarusian passport）左邊嘅國徽
而家規範白俄羅斯國徽點用嘅法律響2004年7月5日通過咗，規定國徽要響指定嘅地點展示，呢啲地方包括咗白俄羅斯總統嘅官邸、白俄羅斯共和國國民大會議院同中央及地方政府官廳等等。唔單止噉，國徽重可以用響由政府印行嘅文件，當中包括咗白俄羅斯盧布、白俄羅斯護照（英文：Belarusian passport）同官方信頭（英文：letterhead）等。

連出去
---

* （英文）President of the Republic of Belarus Official description of the National Emblem of Belarus
* （俄文） 2004 Закон о Национальном Символика Республики Беларусь
* （俄文） 1995 Закон о Национальном герб Республики Беларусь
* （俄文） Краткая история белорусской символики
* （俄文） Heraldicum - эмблем Республики Беларусь
莫三鼻給海峽嘅地理位置
 **莫三鼻給海峽**（粵拼：mok3 saam1 bei6 kap1 hoi2 hap6）
（法文：**Canal du Mozambique**），又譯**莫桑比克海峽**mok6 song1 bei2 hak1 hoi2 hap6，臺灣又譯**莫三比克海峽**，係印度洋西邊嘅海峽，喺非洲東南邊嘅莫三鼻給同馬達加斯加之間。佢係世界上最長嘅海峽。

發現史
---

莫三鼻給海峽（喺馬達加斯加地區望出去）
根據地質學家研究，大概喺1億幾年以前，馬達加斯加同非洲大陸連埋一齊，後嚟地殼運動，搞到島西邊出現下沉跡象，從而產生非洲板塊同印度洋板塊同呢條又長又闊嘅海峽。

概況
--

莫三鼻給海峽係莫三鼻給同馬達加斯加、科摩羅嘅交界，海峽最北邊係莫三鼻給嘅魯胡馬河（英文：Rovuma River）口，經過科摩羅群島最北邊，去到馬達加斯加嘅琥珀港（法文：Cap d'Ambre）；最南邊係馬達加斯加嘅聖瑪麗港（法文：Cap Sainte-Marie）到莫三鼻給嘅黃金角（英文：Ponta do Ouro）；西邊同東邊分別係莫三鼻給大陸同馬達加斯加海邊。海峽有1600km長，平均450km闊，最闊有960km，最窄得386km；平均深度3,292m，最深有3,533m咁深。由於佢又闊又深，所以可以畀超大型輪船通過，去到好望角、南美洲東南邊、非洲西南邊等地區。佢亦係南大西洋同印度洋之間嘅航運要道。

由於佢地處熱帶，加上有條莫三鼻給暖流從北向南流過，所以兩邊唔單止熱，重好多雨落。海入面重有好多珊瑚礁響度。

有關嘅書
----

* 中国少年儿童百科全书 自然·环境 第215～216页　浙江教育出版社 ISBN 7-5338-1946-2/G·1942

註
-

1. ↑  Mozambique Nations Encyclopedia
2. ↑  Mozambique Channel 互聯網檔案館嘅歸檔，歸檔日期2016年4月6號，. Educational Geography
**彭卓棋**（英文：**Michael Pang Cheuk Kei**，1994年—），中韓混血兒，係香港南區區議會赤柱石澳區嘅前任區議員，同時係一個創業家；細佬彭家浩係區議員。

生平
--

彭卓棋喺香港出世，2012年喺香港大學讀社會科學，主修政治公共行政系。

喺2015年，佢成立咗公司，開始咗佢嘅創業之路，業務嘅範圍包括有市場推廣、網絡行銷等等。

喺2016年，佢創立咗香港青年創業聯盟，去支援後生仔創業。

政治生涯
----

佢喺14歲開始投身社會運動。2009年受黃毓民影響加入咗社民連，參加過反高鐵示威同埋五區公投。2011年，佢同黃毓民退出咗社民連，同年成為普羅政治學苑第一屆嘅畢業生。喺2012年，佢去咗讀香港大學，之後成為黃毓民喺立法會嘅議員助理，負責做政策研究，亦都有幫過手處理司法覆核嘅案件。同年，佢都有參加反國教活動。

喺2014年，佢參加過雨傘運動。同年，佢參加咗香港大學學生會選舉。當期時佢嘅候選內閣Smarties成員葉璐珊因為有共青團嘅身份，所以候選內閣嘅政治立場受到質疑，最終亦因為噉而落選。之後彭卓棋發表聲明話「喺組閣期間，時間有限，只能夠透過朋友介紹人加入，喺校園電視報出『紅底』參選人嘅一日前，我並唔知道葉璐珊嘅背景，能夠組莊出選已經好難得。之後葉璐珊被各界質疑佢嘅背景，佢要求內閣必須誠實面對所有嘅指控，葉璐珊一直將佢所知、所見同所聽毫無保留咁向各位分享，儘管本人知道佢嘅做法對依個內閣嘅選情極為不利。」 彭卓棋之後喺蘋果日報澄清相關嘅指控。

2018年1月，旺角嘅健身中心TF GYM突然間執笠，身為會員之一嘅彭卓棋發起咗「TF苦主聯盟」，搵咗超過400個苦主。要求健身中心賠錢同埋還返儲物櫃嘅個人物品。彭卓棋希望健身中心嘅負責人去解釋事件，並叫警方徹查事件。彭卓棋話，健身中心喺停業前大力促銷招收新嘅會員，聯盟已經將資料交咗畀警方調查。之後喺1月21號，彭卓棋舉行記者招待會交代進展。

2019年，彭卓棋加入南區民生關注組成為咗赤柱及石澳嘅社區幹事。到年中，香港嘅反送中示威浪潮一路持續，佢都有積極參與社會運動，並且參選赤柱及石澳區議會選舉，獲得民主派嘅推薦硬撼建制派。最終佢以2,680票擊敗咗得2,592票嘅陳李佩英當選。

2020年3月，大眾書局突然間執笠，彭卓棋同埋李傲然、巫堃泰幾個區議員去咗跟進大眾書局嘅執笠問題，幫有需要嘅員工過渡。

2021年，佢同細佬彭家浩一齊參與2021年香港區議員宣誓，結果佢宣誓無效，即時冇咗區議員議席。佢之後做咗基本法學生中心會長。

攷
-

1. ↑  〈青年創業聯盟〉. 原著喺2019年10月9號歸檔. 喺2020年9月8號搵到.
2. ↑  "Facebook".`{{cite web}}`: CS1 maint: url-status (link)
3. ↑  〈明報加東網 2015年1月11日〉.`{{cite web}}`: CS1 maint: url-status (link)
4. ↑  〈Smarties － 香港大學學生會二零一五年度中央幹事會候選內閣Facebook專頁〉.`{{cite web}}`: CS1 maint: url-status (link)
5. ↑  〈蘋果日報, 2019年8月9日〉. 原著喺2020年4月1日歸檔. 喺2020年9月8日搵到.
6. ↑  〈明報, 2018年1月21日〉.`{{cite web}}`: CS1 maint: url-status (link)
7. ↑  〈彭卓棋 Michael Pang Facebook專頁〉.`{{cite web}}`: CS1 maint: url-status (link)
8. ↑  〈彭卓棋 Michael Pang Facebook專頁貼文〉.`{{cite web}}`: CS1 maint: url-status (link)
9. ↑  〈香港電台新聞直播, 2020年3月19日〉.`{{cite web}}`: CS1 maint: url-status (link)
10. ↑  〈香港電台, 2020年3月19日〉.`{{cite web}}`: CS1 maint: url-status (link)
11. ↑  〈【Emily】任基本法學生研究中心會長 初選案彭卓棋講座引習講話〉. 明報. 2023-01-28. 喺2023-01-28搵到.

出面網頁
----

* 

* 〈南區區議會 - 南區區議會議員資料〉 (繁體中文). 南區區議會.
**微軟Visual Basic**係微軟開發嘅一嗰程式，協助開發環境事件嘅驅動程式語言。佢係源自BASIC程式語言。

發展史
---

### 引入.NET Framework之前

#### VB 1

1991年 4月，Visual Basic 1.0 for Windows版本發布。1992年 9月，Visual Basic 1.0 for DOS版本發布。呢個連接程式語言同用戶界面嘅進步被叫做Tripod（有時叫Ruby），最初嘅設計係由Alan Cooper完成嘅。喺嗰時引起好大轟動。好多專家將VB嘅出現當係軟件開發史上嘅一個具有劃時代意義嘅事。以今日嘅眼光去睇，VB1.0版嘅功能其實係非常弱，但佢喺推出嗰時係第一個「可視」嘅寫程式軟件。咁令程序員欣喜之極，都嘗試喺VB嘅平台上進行軟件創作。

#### VB 2

1992年 11月，VB2.0發布。佢對於上一個版本嘅界面同埋速度都有所改善。

#### VB 3

1993年夏天，VB3.0發布，分標準版同埋專業版。其中包含一個數據引擎，可以直接讀取Access數據庫。令到VB嘅數據庫編程能力大大提高。

#### VB 4

1995年 8月，VB4.0發布，有32位元同埋16位元版本。其中包含咗對類別嘅支持。由VB4開始，逐步引入面向對象嘅程序設計思想。VB功能強大，又易學。而且，VB重引入咗「控件」概念，令大量已經編好嘅VB程序可以直接令攞來用。

Visual Basic 1.0~4.0都必須將源代碼編譯成VB偽代碼後解釋執行。

#### VB 5

1997年 2月，VB5.0發布。程序員可以用32位元版本導入由4.0版本建立嘅16位元程序，並且能夠順利編譯。同時重包含咗對用戶自建控件嘅支持。自從Visual Basic 5.0以後，VB支持編譯成本機代碼，但必須要喺VB運行庫嘅支持下工作。

#### VB 6

1998年夏天，VB6.0發布。VB6係VB.NET到而家都取代唔晒嘅版本。

出面網頁
----

|  |  |
| --- | --- |
|  | 維基學府有呢個主題嘅課程：
**:en:Visual\_Basic** |

|  |  |
| --- | --- |
|  | 維基書本度有本書關於呢個主題：**Visual Basic** |

|  |  |
| --- | --- |
|  | 維基同享有多媒體嘅嘢：**Visual Basic** |

* Visual Basic 6.0 Resource Center
* Secure your Visual Basic 6.0 investment with Microsoft .NET: Migrating from Visual Basic 6.0 to Visual Basic 2008
* Visual Basic 6 Renewed to Run on Windows 8
**勞資審裁處**（英文：**Labour Tribunal**）係香港司法機構之一，專門處理因為唔遵守《僱傭條例》（第57章）或《學徒制度條例》（第47章）嘅規定而引起嘅申索，亦處理涉及違反僱傭合約條款嘅申索（無論違反嘅係喺香港履行嘅合約條款，定係違反適用《往香港以外地方就業合約條例》（第78章）嘅合約條款）；此外，亦處理違反學徒合約條款嘅申索。

審裁處進行聆訊，唔使好似其他法庭噉，謹守一般嚴格嘅證據規則。任何一方都唔可以由律師代表。不過審裁處可以批准喺已經登記嘅職工會或僱主協會中擔任職位嘅人士作為代表應訊，但係呢個代表要得到申索人或被告人嘅書面授權。任何一方如果打算委託代表出席聆訊，要以書面詳列理由向審裁官提出申請。

受理嘅申索
-----

僱員提出嘅申索最常見嘅包括：
* 欠薪
* 僱主終止合約嗰陣冇畀規定通知而要畀嘅代通知金
* 法定假期薪酬、年假薪酬或休息日薪酬
* 遣散費、長期服務金或終止僱傭金
* 年終酬金、雙糧或年終花紅
* 佣金
* 建築同建造業僱員向總承判商同前判次承判商追討唔超過兩個月嘅人工

僱主提出的申索常見嘅包括：
* 僱員辭職或終止僱傭合約嗰陣要畀嘅代通知金

勞資審裁處只處理有最少一名申索人嘅申索額超過港幣8,000蚊嘅，或申索人超過10名嘅申索。申索人唔超過10人，而每人嘅申索額都唔超過8,000蚊嘅申索，會由小額薪酬索償仲裁處處理。

根據《時效條例》（第347章），關乎簡單合約或侵權行為嘅訴訟同某嘅其他訴訟，喺訴訟因為由產生嘅日期計起滿6年之後，唔可以提出。

出面網頁
----

* 香港司法機構- 勞資審裁處

| * 睇
* 傾
* 改
香港 香港特別行政區司法機構 |
| --- |
| 擁有《香港基本法》最終解釋權嘅機關：全國人民代表大會常務委員會 |
| 最高法院 | 終審法院 |  |
| 高等法院 | 高等法院 上訴法庭 · 原訟法庭 |
| 地方法院 | 區域法院 |
| 裁判法院 | 

|  |  |
| --- | --- |
| 香港島 | 東區 少年法庭 · ~~西區~~ · ~~中央~~ · ~~銅鑼灣~~ |
| 九龍 | 觀塘 · 九龍城 少年法庭 · 西九龍 少年法庭 · ~~南九龍~~ · ~~新蒲崗 ~~·~~~~ ~~~~~~北九龍~~~~~~ |
| 新界 | 粉嶺 少年法庭 · 沙田 · 屯門 少年法庭 ~~荃灣~~ |

 |
| 專門裁判法庭審裁處 | 競爭事務 · *家事* · *少年* · 土地 · 勞資 · 小額錢債 · 淫褻物品 · 死因 |
唔好同**胡椒木**搞亂。

| How to read a taxoboxHow to read a taxobox**胡椒** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
| （未分級） | 木蘭類植物 magnoliids |
|
|
|
|
|
|
|
| 目 | 胡椒目 Piperales |
|
|
|
|
|
|
|
|
| 科 | 胡椒科 Piperaceae |
|
|
|
|
|
| 屬 | 胡椒屬 *Piper* |
|
|
|
|
|
|
|
| 種 | **胡椒 *P. nigrum*** |
|

 |
|
| 二元學名 |
| ***Piper nigrum***L. |
|
|
|
|
|
|
|
|
|
|
|
|
|
|
|

**胡椒**（粵拼：wu4 ziu1；學名：*Piper nigrum*）係胡椒科胡椒屬嘅一種常綠藤木。原產地喺南洋，而家喺東南亞、中國嘅海南、雲南、兩廣、臺灣同熱帶、亞熱帶唔少地區都可以搵到。

形態
--

呢種植物嘅地下莖好似漲大咗噉，成日出不定根。樹葉嘅樣係橢圓形到蛋形之間，5~7條基出脈。佢嘅花係單性品種，公乸一般唔同樹，但有时都會同，一般係穗狀花序。佢嘅果好似個波仔噉，生嗰時綠色，熟咗變紅色，剝咗皮之後變白；乾咗之後係黑色；直徑大約五毫米。

用途
--

佢嘅果可以食，又可以做調味料同油，甚至可以做藥，專門醫胃寒嘔吐，腹痛泄瀉，食欲不振，癲癇痰多嘅症狀。

睇埋
--

* 番椒

有關嘅書
----

* 药用植物学 第251页 人民卫生出版社　　ISBN 978-7-117-15869-5

出面網頁
----

|  |  |
| --- | --- |
|  | 維基同享有多媒體嘅嘢： **胡椒** |

|  |  |
| --- | --- |
|  | 維基物種有資料講：***胡椒*** |

* （英文）黑胡椒嘅营养价值
* （英文）Gernot Katzer嘅香料页
* 胡椒 Hujiao 藥用植物圖像數據庫 (香港浸會大學中醫藥學院) （白話文）（英文）
* 胡椒 Hujiao 中藥材圖像數據庫 (香港浸會大學中醫藥學院)
* 胡椒功效和作用 中草藥大全
* 胡椒 A+医学百科
* 胡椒 中華中醫網
**蘇聯大元帥**（俄文：**Генерали́ссимус Сове́тского Сою́за**），係蘇聯繼承俄羅斯帝國陸軍嘅傳統，響1945年創立嘅一個軍銜，喺蘇聯軍銜系統入面係最高級，亦都係蘇聯元帥級軍銜入面最高一等。

概況
--

蘇聯大元帥只授係予最高領導人、紅軍最高統帥史太林一個人，表彰佢響第二次世界大戰期間統帥蘇聯紅軍贏咗，但係實際上斯大林係正式接受呢個軍銜。

按照斯大林傳記嘅作者羅伯特·約翰·瑟維斯嘅講法，史太林好後悔接受咗咁樣一個過於自誇嘅軍銜，佢希望邱吉爾唔好叫佢做「大元帥」，而係繼續叫佢做「元帥」。史太林重拒絕將佢嘅軍銜同其他蘇聯元帥嘅軍銜作出任何區別，又同其他蘇聯元帥一樣戴元帥徽章。

不過，雖然史太林無正式接受大元帥嘅軍銜，蘇聯國內外仍然係叫佢做「史太林大元帥」。

影響
--

蘇聯授予斯大林大元帥軍銜嘅做法對它嘅鄰國中華人民共和國同朝鮮民主主義人民共和國有好大影響。中華人民共和國大元帥同朝鮮民主主義人民共和國大元帥嘅軍銜徽章樣式都係仿效咗蘇聯大元帥軍銜徽章，而朝鮮人民軍最高司令官金日成亦都被授予朝鮮民主主義人民共和國大元帥嘅軍銜。中華人民共和國響朝鮮戰爭過後嘅1955年實行軍銜制，本來準備仿效蘇聯授予斯大林大元帥軍銜嘅做法，將中華人民共和國大元帥軍銜授予最高統帥毛澤東，但係毛澤東拒絕。

參考
--

1. ↑   Service, Robert (2005). Stalin: A Biography (英文). Cambridge: Harvard University Press. pp. p. 548. ISBN 978-0-674-01697-2. 喺2014-04-04搵到. `{{cite book}}`: `|pages=` has extra text (help)
2. ↑   S. M. Shtemenko (1985). The General Staff in the War Years*, Vietnamese version (vol. 2)* (越南文). Moscow. pp. pp.587-588. `{{cite book}}`: `|access-date=` requires `|url=` (help); `|pages=` has extra text (help)
3. ↑  散木 (2013-12-05). 〈毛泽东为何没有出席斯大林的葬礼：心绪很复杂〉 (中文). 人民网. 原著喺2020-04-06歸檔. 喺2014-04-04搵到. 由斯大林大元帅所缔造、锻炼并领导着走向胜利的苏联军队的战士们列队在陵墓前走过。
4. ↑  文热心 (2013-08-14). 〈毛泽东送礼斯大林——湘绣与名人（一）〉 (中文). 湖南日报. 原著喺2014-04-07歸檔. 喺2014-04-04搵到. 至于那幅湘绣斯大林大元帅像，更是"刻意为之"的产物。
5. ↑  〈毛泽东拒绝"大元帅"军衔内幕〉 (中文). 凤凰网. 喺2014-04-04搵到. 参照苏联授予斯大林大元帅军衔的做法，我国也准备授予毛泽东大元帅军衔，全国人大已经拿出了授衔意见，大元帅的肩章、礼服业已赶制出来了。
Template:Chembox SolubilityProductTemplate:Chembox BandGapTemplate:Chembox ElectronMobilityTemplate:Chembox RefractIndexTemplate:Chembox DeltaHfTemplate:Chembox EntropyTemplate:Chembox HeatCapacity

**溴化銀**（化學式：AgBr）係銀嘅溴化物。

製備
--

同氯化銀一樣，溴化銀最常用嘅製備方法係用氫溴酸或者鹼金屬溴化物同硝酸銀嘅反應得到，通常係用溴化鉀：

{\displaystyle {\ce {AgNO3(aq) + KBr(aq) -> AgBr(s) + KNO3(aq)}}}
溴化銀以溴銀礦嘅形式存在喺自然界。

性質
--

溴化銀對光敏感，係淺黃色嘅固體。難溶於水，18-25°C時Ksp=5.35×10-13（蘭氏化學手冊數據）。有氯化鈉型結構，兩個離子都係八面體型六配位，晶格參數*a*=5.7745Å。

溴化銀可以溶喺氫溴酸，如果將溶液稀釋，就會重新沉澱出溴化銀。溴化銀都可俾硫代硫酸鈉、氰化物同埋氨水溶解，但係俾氨水溶解嘅反應比氯化銀慢好多。

容易俾還原劑，例如鋅還原：

{\displaystyle {\rm {2AgBr+Zn\rightarrow 2Ag+Zn^{2+}+2Br^{-}\,}}}
見光會分解成銀同埋溴單質：

{\displaystyle {\rm {2AgBr=2Ag+Br\_{2}\,}}}
溴化銀嘅光化學還原作用係鹵化銀之中最強，因此佢被廣泛用作照相底片、菲林嘅光敏物質。照相底片、印相紙嘅材料大部分都係溴化銀做嘅。當光線進入鏡頭，溴化銀會依據曝光程度而還原出唔同厚度嘅銀金屬，高曝光區域會有多啲銀，有較深嘅顏色。沖洗店會用溶劑洗走未曝光嘅溴化銀粒子，再將負片轉成照片顯影出嚟，而剩低嘅溴化銀粒子仲可以回收再用。

參考
--

1. ↑  Greenwood, N.N. Earnshaw, A. (1984) *Chemistry of the Elements.* New York: Permagon Press. pp. 1185–87.
2. ↑  Template:Cite journal en

睇埋
--

* 其他鹵化銀：氟化銀、氯化銀、碘化銀

|  |  |
| --- | --- |
| 權威控制 | 
* LCCN: sh2002010117
* GND: 4181306-6

 |
**蘇聯坦克兵進行曲**，係一首蘇聯政治歌曲同埋軍歌。

歌詞
--

### 俄文版

Броня крепка, и танки наши быстры,  

и наши люди мужества полны!  

В строю стоят советские танкисты,  

своей великой Родины сыны!  

  

Гремя огнём, сверкая блеском стали,  

пойдут машины в яростный поход!  

Когда нас в бой пошлёт товарищ Сталин,  

и первый маршал в бой нас поведёт!  

Когда нас в бой пошлёт товарищ Сталин,  

и первый маршал в бой нас поведёт!  

  

Заводов труд, и труд колхозных пашен  

мы защитим, страну свою храня!  

Ударной силой орудийных башен  

и быстротой, и натиском огня!  

  

Гремя огнём, сверкая блеском стали,  

пойдут машины в яростный поход!  

Когда нас в бой пошлёт товарищ Сталин,  

и первый маршал в бой нас поведёт!  

Когда нас в бой пошлёт товарищ Сталин,  

и первый маршал в бой нас поведёт!  

  

Пусть помнит враг, укрывшийся в засаде:  

мы начеку, мы за врагом следим!  

Чужой земли мы не хотим ни пяди,  

но и своей вершка не отдадим!  

  

Гремя огнём, сверкая блеском стали,  

пойдут машины в яростный поход!  

Когда нас в бой пошлёт товарищ Сталин,  

и первый маршал в бой нас поведёт!  

Когда нас в бой пошлёт товарищ Сталин,  

и первый маршал в бой нас поведёт!  

  

А если к нам полезет враг матёрый,  

он будет бит повсюду и везде!  

Тогда нажмут водители стартёры,  

и по лесам, по сопкам, по воде!  

  

Гремя огнём, сверкая блеском стали,  

пойдут машины в яростный поход!  

Когда нас в бой пошлёт товарищ Сталин,  

и первый маршал в бой нас поведёт!  

Когда нас в бой пошлёт товарищ Сталин,  

и первый маршал в бой нас поведёт!

### 中文語譯
**香港語言學學會粵音朗讀測試**（粵拼：hoeng1 gong2 jyu5 jin4 hok6 hok6 wui2 jyut6 jam1 long5 duk6 caak1 si3；英語︰Cantonese Read-Aloud Test；簡寫：CRAT）係由香港語言學學會舉辦嘅一個粵語朗讀水平測試，旨在為從事播音等專業人士、粵語學習者同母語者提供以香港粵語為準嘅粵音水平認證。

朗讀試自2019年起一年舉辦兩次，首屆朗讀試已經喺2019年6月舉行 。原定同年11月舉行嘅2019年第二屆考試，已經延期舉行。

目的
--

語言學家詹伯慧認為，基於粵語喺香港嘅地位無可動搖，認為粵語都應該設立語言水平測試，嚟檢視使用者嘅水平，只不過香港仲未有官方機構帶頭，所以學會舉辦朗讀試填補呢個空缺。浸大英文系任教嘅莊域飛指，朗讀試能夠為有需要人士提供粵音水平認證，唔單只幫助本地人，亦有望幫助外國人、南亞裔人士等少數族裔喺香港港求職、求學等等所需。

形式
--

朗讀試旨在評核考生使用香港粵語朗讀嘅流暢度、口音純度以及準確度。考生須依序完成甲部（朗讀單字）、乙部（朗讀多音節詞彙）和丙部（朗讀篇章）。甲乙兩部淨係以準確度評分，而丙部會就流暢度、口音純度同準確度評分。各個考核重點都會畀甲、乙、丙或丁嘅評級，並按指定比重計算總成績以頒發各級證書。

### 甲部︰朗讀單字

考生須讀出40個由〈粵音朗讀測試字表〉抽出嘅漢字，限時2分鐘。呢個部分只會以「準確度」評分。

### 乙部︰朗讀多音節詞彙

考生須讀出30個由〈粵音朗讀測試多音節詞彙表〉抽出嘅詞語，限時2分鐘。其中10個詞語有特定嘅考核點（變調、多音字），淨低20個係高頻詞語。呢個部分只會以「準確度」評分。

### 丙部︰朗讀篇章

考生須朗讀兩篇篇章，以考核考生朗讀香港中文同粵文嘅能力，限時5分鐘。兩篇篇章分別由〈粵音朗讀測試香港中文篇章列表〉和〈粵音朗讀測試粵文篇章列表〉抽出，每篇大概有250字咁長。

考生表現
----

喺2019年6月舉行嘅首屆考試之中，有133名考生出席。其中，116名粵語母語者入面有61人考獲最高嘅甲等成績，其餘55人獲乙等成績；17名非粵語母語者中，1人獲甲等成績，7人獲乙等成績，9人獲丙等成績。總括而言，有46%考生獲甲等成績 。香港語言學學會粵語拼音小組召集人劉擇明表示，考生嘅普遍錯誤包括因為太緊張而認錯字眼，以及喺朗讀篇章嘅時候猶豫同停頓，亦有將「香（hoeng 1）」讀成「heon 1」、 「得（dak 1 ）」讀成「dat 1」、「國（gwok 3）」讀成「gok 3」等等唔能夠接受嘅「誤讀」 。

正確讀音
----

傳統音韻學嘅硏究裏面，粵語同中古漢語嘅對應比較整齊，大部分切音與現時通行嘅粵語讀音相同，但都有小部分變異。受香港自1970年代起嘅粵語正音運動影響，有部分學者主張以古代韻書嘅切音取代現時通行嘅粵語讀音，例如把「時間（si 4 gaan 3）」嘅「間」改讀為「姦（gaan 1）」，同社會廣泛接受嘅讀音不同。有啲字嘅發音引起咗社會爭議。

故此學會表示，朗讀試採納嘅字音係以社會廣泛接受為標準，唔會盲目跟從字典規定嘅讀音，亦同時接受一部分社會上發生緊嘅語音流變。

接受的語音流變︰

* n / l聲母︰例如「你（nei 5 ）」讀成「裡（lei 5 ）」可接受，但係唔接受「裡（lei 5 ）」讀成「你（nei 5 ）」。
* ng- /零聲母︰例如「愛」讀「oi 3 」或「ngoi 3 」都接受。

唔接受嘅語音流變︰

* -n / -ng韻尾合流︰例如「恆生（hang 4 sang 1 ）」唔可以讀成「痕身（han 4 san 1 ）」，反之亦然。
* -t / -k韻尾合流︰例如「八（baat 3 ）」唔可以讀成「百（baak 3 ）」，反之亦然。
* gw-、kw- / g-、k-聲母合流︰例如「國（gwok 3 ）」唔可以讀成「各（gok 3 ）」，「曠（kwong 3 ）」唔可以讀成「抗（kong 3 ）」。

參考
--

1. ↑  LSHK. "Cantonese Read-Aloud Test". 原著喺2021-04-24歸檔. 喺2019-09-29搵到.
2. ↑  黃金棋. [粵音朗讀測試不少考生「伯」讀成「八」　學者：源於無朗讀習慣 〈粵音朗讀測試不少考生「伯」讀成「八」　學者：源於無朗讀習慣〉]. HK01. 喺2019-10-03搵到. `{{cite web}}`: Check `|url=` value (help)
3. ↑  LSHK. "Cantonese Read-Aloud Test". 原著喺2021-04-24歸檔. 喺2019-12-16搵到.
4. ↑  鄭秋玲. 〈學界推粵語發音認證測試　廣州老教授：粵語在香港的地位不可動搖〉. HK01.
5. ↑  lshk. 〈粵音朗讀測試的測試辦法〉 (PDF).
6. ↑  〈多人讀錯「香港」 首屆粵音朗讀試 逾半母語考生獲甲等〉. 晴報. 2019-10-04. 喺2019-10-06搵到.
7. ↑  黃金棋 (2019-10-03). 〈粵音朗讀測試不少考生「伯」讀成「八」　學者：源於無朗讀習慣〉. 香港01. 喺2019-10-06搵到.
8. ↑  紀曉風 (2019-10-04). 〈粵音朗讀試僅46%獲甲級〉. 信報. 喺2019-10-06搵到.
9. ↑  〈多首屆粵音朗讀試逾半母語考生考獲甲等　多人讀錯「香港」〉. ToPick. 2019-10-03. 喺2019-10-06搵到.
10. ↑  香港語言學學會. 〈粵音朗讀測試簡介會〉 (PDF). 喺2019-10-03搵到.

睇埋
--

* 香港語言學學會
* 香港粵語

出面網頁
----

* 粵音朗讀測試Cantonese Read-Aloud Test | lshk
**伊瓦莉斯聯盟**（Ivalice Alliance）係由日本遊戲軟件製作開發公司史克威爾艾尼克斯以最終幻想中嘅「伊瓦莉斯」為主題嘅遊戲開發計劃。

計劃2006年12月喺東京遊戲展中發表，係史克威爾艾尼克斯最新發表嘅遊戲開發計劃，同期嘅計劃重有Compilation of Final Fantasy VII、Fabula Nova Crystallis Final Fantasy XIII同埋World of Mana。

本計劃已發表咗3款遊戲：NDS嘅最終幻想XII：歸來之翼（最終幻想XII嘅續篇）、PSP嘅最終幻想戰略版 獅子戰爭（最終幻想戰略版嘅移植版）同NDS嘅最終幻想戰略版 A2：封穴的魔法書（太空戰士戰略版Advance嘅續篇）。

概要
--

史克威爾艾尼克斯2006年12月13號喺東京遊戲展初次發表伊瓦莉斯聯盟，當中包括最終幻想XII：歸來之翼同兩款關於最終幻想戰略版嘅遊戲。當時發表最終幻想戰略版 獅子戰爭係一款PS移植至PSP嘅遊戲，而最終幻想戰略版 A2：封穴的魔法書就未發表遊戲平臺，之後先喺遊戲雜誌Fami通入面發表登陸NDS。

遊戲
--

### *最終幻想XII：歸來之翼*

內文：最終幻想XII：歸來之翼
係一款NDS嘅角色扮演遊戲，係最終幻想XII嘅續篇遊戲，故事接續前作主角邦、潘妮蘿同班空賊橫渡伊瓦莉斯嘅故事。好似最終幻想XII一樣，可以編排一啲自動動作，而玩家就要以觸控式螢幕輸入指令。

### *最終幻想戰略版 獅子戰爭*

內文：最終幻想戰略版 獅子戰爭
係一款PSP嘅角色扮演遊戲，移植自1997年發售嘅PS遊戲最終幻想戰略版。遊戲利用PSP嘅16:9寬螢幕，增加遊戲過場動畫同改進音樂。喺遊戲入面，玩家扮演一位年輕嘅貴族騎士蘭薩‧貝歐伍夫（Ramza Beoulve），因被斷言暗殺高級嘅教職人員而被當成異教徒，於是佢為咗找出真相而開旅程。

### *最終幻想戰略版 A2：封穴的魔法書*

內文：最終幻想戰略版 A2：封穴的魔法書
係一款NDS嘅角色扮演遊戲，係最終幻想戰略版Advance嘅續篇遊戲。

出面網頁
----

* （日文）太空戰士XII：歸來之翼官方網站
* （日文）太空戰士戰略版 獅子戰爭官方網站

  


| * 睇
* 傾
* 改
最終幻想系列 |
| --- |
| 主要作品 | FF ·  FFII ‧ FFIII ‧ FFIV ‧ FFV ‧ FFVI ‧ FFVII ‧ FFVIII ‧ FFIX ‧ FFX ‧ FFXI ‧ FFXII ‧ FFXIII ‧ FFXIV ‧ FFXV ‧ FFXVI |
| 主要作品嘅續集 | FFIV月之歸還 ‧ FFX-2 ‧ FFXIII歸來之翼 ‧ FFXIII-2 |
| 相關系列 | 陸行鳥 ·  *Crystal Defenders* ‧ *Compilation of Final Fantasy VII* ‧ *Fabula Nova Crystallis Final Fantasy XIII* ‧ *Final Fantasy Crystal Chronicles* ‧ *Final Fantasy Tactics* (*Ivalice*) ‧ 王國之心 ·  *Mana* ‧ *SaGa* and *Final Fantasy Legend* |
| 相關遊戲 | *Dissidia* ‧ *Ehrgeiz* ‧ *Final Fantasy Adventure* ‧ *Final Fantasy Mystic Quest* ‧ *Hikari no 4 Senshi: Final Fantasy Gaiden* ‧ *Fortress* |
| 電影同動畫 | *Final Fantasy: Legend of the Crystals* ‧ *Final Fantasy: The Spirits Within* (Aki Ross) ‧ *Final Fantasy: Unlimited* ‧ *Final Fantasy VII Advent Children* ‧ *Last Order: Final Fantasy VII* |
| List of *Final Fantasy* media ‧ Character design ‧ Gameplay ‧ Minigames ‧ Music |
搵緊第二樣意思嘅話，請睇〈**黃鶴樓 (搞清楚)**〉。
1920年影嘅黃鶴樓
**黃鶴樓**（粵讀：wong4 hok6 lau4）係大唐詩人崔顥嘅名作，相傳，李白原本想去黃鶴樓吟詩，見到崔顥喺牆上嘅題詩，讀完之後竟然掟咗支筆，重話：

|  |  |
| --- | --- |
| 
眼前有景道不得
崔顥題詩在上頭 | 意思：
眼前咁靚景都吟唔出句
皆因崔顥首詩吟曬出來 |

於是呢首詩成為唐詩經典，廣為流傳，並且李白嘅事成為文壇佳話。之後李白仿呢首詩寫咗首《登金陵鳳凰臺》。有啲人評佢做「全唐七律之首」。

內容
--

打注意嘅地方係易錯音嘅字。

|  |  |  |
| --- | --- | --- |
| **原文**
黃鶴樓
昔人已乘黃鶴去，
此地空餘黃鶴樓。
黃鶴一去不復返，
白雲千載空悠悠。
晴川歷歷漢陽樹，
芳草萋萋鸚鵡洲。
日暮鄉關何處是？
煙波江上使人愁。 | **粵音**
Wong4 hok6 lau4
Sik1 jan4 ji5 sing4 wong4 hok6 heoi3
Ci2 dei6 hung1 jyu4 wong4 hok6 lau4
Wong4 hok6 jat1 heoi3 bat1 fau6注意 faan2
Baak6 wan4 cin1 zoi2 hung1 jau4注意 jau4注意
Cing4 cyun1 lik6 lik6 hon3 joeng4 syu6
Fong1 cou2 cai1 cai1 jing1 mou5 zau1
Jat6 mou6 hoeng1 gwaan1 ho4 cyu3 si6
Jin1 bo1 gong1 soeng6 si2 jan4 sau4 | **意思**
黃鶴樓
舊時嗰個人都騎黃鶴去咗剌，
呢度淨係留得住一座黃鶴樓。
黃鶴一飛就唔會再返來，
千年來啲白雲就噉樣飄。
日頭曬住江河，照得漢陽嘅樹一清二楚
鸚鵡洲嘅芳草又生得咁青鮮
不過噉又點？望到日落連自己鄉下都未望到邊
再望下長江蒼茫嘅煙波，剎時覺得真係好閉翳啊！ |

格律同文氣
-----

2006年影嘅黃鶴樓
呢首詩以平仄論，係好有問題。但凡律詩，都係有固定格式，而佢就破格破得好犀利，睇下：

|  |  |
| --- | --- |
| 呢首詩嘅平仄
仄平仄平平仄仄
仄仄平平平仄平
平仄仄仄仄仄仄
仄平平仄平平平
平平仄仄仄平仄
平仄平平平仄平
仄仄平平平仄仄
平平平仄仄平平 | 格式上嘅平仄（平起式）
平平仄仄平平仄
仄仄平平仄仄平
仄仄平平平仄仄
平平仄仄仄平平
平平仄仄平平仄
仄仄平平仄仄平
仄仄平平平仄仄
平平仄仄仄平平 |

前四句可以講係奇觀，第三句幾乎全句都係仄聲，第四句嘅「空悠悠」係三平調煞尾，呢兩個都係格律詩聲律大忌，齋第三句就破到個格好誇張。然後喺內容上，「黃鶴」兩隻字出現咗三次，呢個係重複大忌，一般嘅詩噉寫法會顯得累贅譖氣（音：cam3 hei3）。同時佢無對仗，噉樣嘅寫法，與其話係律詩，不如話係古體詩寫法。而後四句先至合返律詩格律，成首詩就好似劏開兩半，一邊古體、一邊律詩噉。

喺文藝評論上之所以有咁高嘅讚譽，在於啲人唔係從格律，而係首詩嘅「文氣」來睇佢。所謂「文以氣爲主」，當時律詩已經定型出格式，崔顥自己都寫過中規中矩嘅律詩，佢亦唔係學似杜甫噉自創調式寫拗律，而係佢唔理個格式、立意在先，《紅樓夢》黛玉敎詩就有話：「若是果有了奇句，連平仄虛實不對都使得的。」

雖然呢首詩望起身「劏」開咗，查實佢符合「起承轉合」嘅傳統章法。佢頭兩句（首聯）係**起**筆，一起筆就放開去寫、唔理格式，之後兩句（頜聯）係**承**接首聯，呢四句借千年傳說落筆，傳說本來係攞來講嘅啫，佢反而以無作有，然後話「不復返」「空悠悠」，有「仙去樓空、前事作古、世事茫茫」嘅意象；寫完呢段古體，唞啖氣，**轉**爲律詩，內容亦都跟住轉，忽然間從空無嘅、作古嘅傳說，轉成眼前嘅景色，於是文勢就顯得浩蕩起伏。最後嘅**合**，係寫思鄉、舉目無親、在外浮沉嘅「蒼茫之感」，合返前邊仙人傳說嗰種「空悠悠」。

沈德潛喺《唐詩別裁》卷十三嘅評價係「意得像先，神行語外，縱筆寫去，遂擅千古之奇」。

註
-

|  |  |
| --- | --- |
|  | 維基同享有多媒體嘅嘢：**武漢嘅黃鶴樓** |

1. ↑  宋人嚴羽《滄浪詩話》：「唐人七言律詩，當以崔顥《黃鶴樓》爲第一。」
2. ↑  復讀fau6，在於呢隻字喺呢處嘅意思係「再」，「復返」嘅意思係「再返來」，呢個解法同「昔人」一句所用典故有關，見註釋。
3. ↑  據陸游《入蜀記》卷五，呢個「昔人」係指費文偉，傳說話佢喺度成仙，有日佢騎咗隻黃色嘅鶴返咗來，所以呢處嘅樓嗌做「黃鶴樓」。
4. ↑  指長江、漢水
5. ↑  鸚鵡洲係湖北武昌嘅沙洲
6. ↑  即係離鄉千里，就算可以喺度望到好遠嘅地方都望唔到鄉下。
7. ↑  元人楊載《詩法家數》論頜聯「此聯要接破題（首聯），要如驪龍之珠，抱而不脫。」，論頸聯嘅轉「與前聯之意相避，要變化，如疾雷破山，觀者驚愕。」
8. ↑  古詩文網《黃鶴樓》
**香港語言學學會**（英文：**The Linguistic Society of Hong Kong**）係香港嘅一個非營利嘅語言學學術協會，喺1986年成立，目前超過65名正式會員，絕大部份都係有博士或以上學位嘅語言學家；另外有為數唔少嘅研究生會員。學會嘅首要目標係促進香港嘅語言學教研工作，為此每年定期舉辦 Annual Research Forum 同埋粵語討論會(WOC)等等研究交流活動。

貢獻
--

### 粵語拼音

香港語言學學會喺1993年制定咗「香港語言學學會粵語拼音方案」（簡稱「粵拼」、「Jyutping」、「LSHK粵拼」），並喺2018年提出改良。呢個方案係Unicode嘅漢字資料庫入面，用嚟標示粵語發音嘅欄目所採用嘅拼音方案 。

### 粵語測試

學會自2019年6月起舉辦粵音朗讀測試，為香港粵語母語同非母語人士提供粵音朗讀嘅水平認證。

### 其他

* 贊助香港語言學奧林匹克比賽。
* 出版學術刊物，包括《粵語拼音字表》、《Studies in Chinese Linguistics》等等粵語整理同埋語言學嘅研究書目。
* 為做田野調查嘅研究生提供資金。

睇埋
--

* 香港語言學學會粵語拼音方案

攷
-

1. ↑  井作恆; 曲理查; 小林劍󠄁. "Unicode® Standard Annex #38 UNICODE HAN DATABASE (UNIHAN)". 喺2019-12-16搵到.
2. ↑  "Hong Kong Linguistics Olympiad (HKLO)".
3. ↑  "LSHK Publications".

出面網頁
----

* 香港語言學學會


|  |  |
| --- | --- |
| Stub icon | 呢篇文係香港組織楔位文。歡迎幫維基百科擴寫佢。睇 • 論 • 改 • 歷 |
**香港調查研究中心**響2002年成立，由嚟自香港、澳門、中國大陸同海外人士發起組成，自我定位為民間智庫。

香港調查研究中心自稱係非官方民意調查研究兼決策諮詢機構，主要就港澳經濟、社會發展、政府管治等問題進行調查同研究，向有關方面提供政策建議同埋諮詢意見。另外，呢個中心亦透過合作或資助方式，同香港、澳門、中國大陸嘅研究機構、專家、學者進行各項政策研究工作，研究成果除咗畀媒體發表之外，亦會響佢哋中心嘅網站公開。

研究及評論文章
-------

中心不時響港澳報章發表文章，例如2008年4月嘅西藏問題系列文章：《一國兩制是否適合西藏？》、《藏民抗議活動的背景分析》、《達賴和班禪歷史地位及政治理念的比較》等。關於陳方安生，亦有多篇評論文章。

各種民調
----

中心亦喺2003年起從事各類民意調查，其中較為大眾關注嘅係響2007年11月，由香港樹仁大學社工學系同香港調查研究中心合作進行嘅港島區立法會補選民調，香港多份報章包括信報、星島日報、文匯報、大公報、都市日報、頭條日報等都有引用中心嘅民調結果。（呢次民調嘅每次結果）

就香港特區政府副局長及政治助理薪酬問題，香港調查研究中心響2008年6月8至9號進行街頭民意調查，調查結果顯示，60.95%受訪市民認為副局長人工太高，認為政治助理人工太高嘅更高達67.15%。另外，得16.26%受訪者認同政府喺副局長及政治助理入職時根據各人年資及能力等情況會拉開人工差距。中心之前亦曾經就候任副局長擁有外國居留權問題，響2008年5月27至28號透過街頭民意調查，結果顯示，有55%受訪市民認為候任副局長擁有外國居留權「有問題」。

票站調查
----

香港調查研究中心近年進行多項票站調查，並表示用作學術研究用途。其中一次係由中心成員龐熙樌安排約400名調查員，喺2007年12月2號上午7點30分至晚上10點30分，分別喺港島區各票站進行票站調查，成功訪問58900名投完票嘅選民，約佔港島區投咗票嘅選民人數320000嘅18%。選舉後，中心完成咗一份詳盡報告，就票站調查所得數據作出統計和分析。票站調查報告提出一個有針對性嘅觀點：政壇壟斷化，新人出頭難。不過中心事後並冇交待票站調查嘅資金來源。

香港調查研究中心喺2008年4月寄信畀選舉管理委員會，就「2008年立法會選舉指引」中「票站調查」部份表達意見及建議（全文內容）。2008年立法會選舉，中心再響港島區76個票站做票站調查，負責人改由中心嘅研究員吳文濤擔任。

網上討論平台
------

香港調查研究中心亦喺2006年底開設網上討論平台「香港民意網」。

拎
-

* 香港調查研究中心
* 香港民意網

參考資料
----

* 一國兩制是否適合西藏？
* 陳方安生應學識「放低」
* 湯家驊：票站調查與選舉舞弊
**胡春華**（粵拼：wu4 ceon1 waa4；1963年4月—），曾用名**胡紅兵**（粵拼：wu4 hung4 bing1），湖北五峰人，1983年4月加入中國共產黨，北京大學中文系畢業，中共中央黨校在職研究生學歷。係第18同19屆中國共產黨中央政治局委員。

胡春華喺1979年以全縣文科「狀元」嘅成績，考入北京大學中文系，係五峰歷史上第一位考入北大嘅學生。

佢喺2006年做過中國共青團第一書記，咁啱胡耀邦同胡錦濤兩位前中共中央總書記都做過共青團第一書記，三個人都姓胡。胡春華畀啲人視為團派嘅嫡系，胡錦濤嘅隔代接班人。

2008年調去河北，做省委副書記同省長。2009年調去內蒙古，做自治區黨委書記同自治區人大常委會主任。2012年被任命做廣東省委書記。

曾經啲人認爲胡春華係中共領導層入面團派嘅大將，喺中共十八大當選中央政治局委員，佢同另一個當選政治局委員嘅孫政才，兩個人年紀最輕。由於年齡上面有優勢，佢同埋孫政才好有可能喺中共二十大接替退休嘅習近平同李克強，成為中共最高領導人。如果佢哋喺中共十九大做到中央政治局常委，就幾乎可以肯定成為中共第六代接班人。不過根據中共十九大嘅報告，胡春華冇當選常務委員，所以佢唔可能成為中共第六代接班人。

2018年3月19號，當選國務院副總理（排第三）。

參考資料
----

1. ↑  〈新任团中央书记胡春华:当年以文科状元考上北大〉. 《湖北日报》. 新浪网. 2006-12-07.
2. ↑  〈傳最新政治局七常委及分工〉. 蘋果日報. 2017-10-23. 原著喺2017-10-23歸檔. 喺2017-10-23搵到.
3. ↑  〈中国共产党第十九届中央委员会第一次全体会议公报〉. 新華社. 2017-10-25.
4. ↑  〈国务院副总理、国务委员、各部部长完整名单〉. 新华社. 2018-03-19. 喺2018-03-19搵到.

| * 睇
* 傾
* 改
中國共產黨第19屆中央政治局委員 |
| --- |
| 常委 | 

|  |  |
| --- | --- |
| 總書記 | 
* 習近平

 |
| 其他委員
 | 
* 李克強
* 栗戰書
* 汪洋
* 王滬寧
* 趙樂際
* 韓正

 |

 | 中國共產黨黨徽 |
| 委員 | 
* 丁薛祥
* 王晨
* 劉鶴
* 許其亮
* 孫春蘭
* 李希
* 李強
* 李鴻忠
* 楊潔篪
* 楊曉渡
* 張又俠
* 陳希
* 陳全國
* 陳敏爾
* 胡春華
* 郭聲琨
* 黃坤明
* 蔡奇

 |
唔好同**胡椒**、**山椒**同**珊瑚**搞亂。

| How to read a taxoboxHow to read a taxobox**山胡椒** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
| （未分級） | 被子植物分支 angiosperms |
|
|
|
|
|
|
|
|
|
| （未分級） | 木蘭分支 magnoliids |
|
|
|
|
|
|
|
| 目 | 樟目 Laurales |
|
|
|
|
|
|
|
|
| 科 | 樟科 Lauraceae |
|
|
|
|
|
| 屬 | 山胡椒屬 *Litsea* |
|
|
|
|
|
|
|
| 種 | **山胡椒 *L. cubeba*** |
|

 |
|
| 二元學名 |
| ***Litsea cubeba***(Lour.) Pers. |
|
|
|
|
|
|
|
|
|
|
|
|
|
|
|

**山胡椒**（粵拼：saan1 wu4 ziu1；學名：*Litsea cubeba*），又叫**豆豉薑**（dau6 si6 goeng1）或**山雞椒**（saan1 gai1 ziu1），喺香港叫**木薑子**（muk6 goeng1 zi2），臺灣嘅泰雅族原住民叫**馬告**，係樟科山胡椒屬嘅一樖落葉灌木。

用途
--

由於山蒼樹入面有山蒼子油，可以用嚟整香料等工業範圍入面。而根、葉同果都可以用嚟做藥，佢啲果汁搽喺皮度可以防蚊叮蟲咬；而花可以用嚟沖茶，果可以用嚟整調味料。由於佢啲木可以防蛀，所以佢重可以用嚟整傢私。

攷
-

|  |  |
| --- | --- |
|  | 維基物種有資料講：***山胡椒*** |

* 民俗植物－山胡椒
* 台湾山胡椒
* 山胡椒
* 木薑子-香港野花網
* 蓽澄茄 Bi Cheng Qie 中藥標本數據庫 (香港浸會大學中醫藥學院) （繁體中文）（英文）
山窿謝記魚蛋嘅招牌同門口
山窿謝記魚蛋嘅門口
**山窿謝記魚蛋**（粵拼：saan1 lung1 ze6 gei3 jyu4 daan2；英文：Shan Loon Tse Kee Fish Ball），或者就咁叫**謝記魚蛋**，係香港一間執咗笠嘅出名老字號餐廳，執笠前佢嘅鋪頭響香港仔舊大街。謝記魚蛋喺1946年開舖，主要賣魚蛋、魚片、魚皮雲吞、炸魚皮同腐皮卷。

歷史
--

謝記魚蛋喺1946年由一個姓謝嘅小販所開，最初響香港仔十五間山坡側邊嘅一條窄巷擺檔，因為啲客幫襯嘅時候好似行入山窿咁樣，所以就俾人叫做「山窿謝記」。

1974年，謝記魚蛋買咗香港仔舊大街嘅舖嚟繼續做生意，舖入面用咗中式裝修。

2012年2月21號，謝記魚蛋話因為通脹嘅關係同埋唔夠人手同食材，決定喺3月31號執笠。

特色
--

謝記魚蛋魚蛋等等嘅嘢食都是每日新鮮整出嚟嘅，全部都用咗至少三種魚起肉打漿嚟整。出名嘅食客有最後一任港督彭定康、前政務司司長唐英年、食家蔡瀾、名廚黃永幟、歌手陳奕迅同影帝梁家輝等等。

睇埋
--

* 南記粉麵：另一間響香港仔發跡嘅粉麵舖。

參考
--

* 〈謝記魚蛋下月底結業 難覓食材接班人 堅拒賣招牌〉. 明報. 2012-02-22. 原著喺2012-02-23歸檔. 喺2012-02-22搵到.
* 〈謝記魚蛋不敵通脹結業〉. 星島日報. 2012-02-22. 喺2012-02-22搵到.

出面網頁
----

* 山窿謝記魚蛋 - Openrice
* 山窿謝記魚蛋 - 香港南區遊（南區區議會）
山道
**山道**，香港一街，喺石塘嘴，南低北高，沿山而建，低處遠到干諾道西，高處上到般咸道同薄扶林道交界，英文寫做**Hill Road**，故戰前又有音名**希路道**。山道天橋，因山道而名，山道上有如天遮，行車天橋，由薄扶林道，兜兜兜兜落到干諾道西。

山道為百年古道，原本有坑，當地叫大坑，後世又有叫山道明渠，水流入海。有坑嗰段，約今聖公會聖彼德小學，到皇后大道西。而大道西個位，上面起咗公廁，一直到封坑先無咗。而近加倫臺處，原本坑西叫山道，坑東叫加倫街，又叫加刺連士街，後來改名加倫臺。一九六五年到一九六八年之間，條坑冚咗，依段仔都變成山道。

史
-

石塘嘴戰前出名塘西風月。皇后大道西同德輔道間，今長發大廈處，呢段山道，有四大妓寨，詠樂、倚紅、賽花、歡得，盛極一時。香港大學近山道頂，選址立法局曾有激辯。

山道到南里之間，有街無名，可睇成山道一支。史上嗰處，有石塘嘴街市，一八五八年開張。後來變成山道休憩花園。如今做咗香港大學站出入口。

攷
-

1. ↑  〈街道地圖〉 (PDF). 《1991香港年鑑第四十四回》. 2009-04-05. 原著 (PDF)喺2010-08-21歸檔. 喺2009-04-05搵到.
2. ↑  〈從西環皇后大道西南眺山道的景色〉.
3. ↑  《香江風月 : 香港的早期娼妓場所》 ISBN 9628038613
呢篇文講一部電影。搵緊同名嘅其它條目描述嘅話，請睇〈**犀照 (搞清楚)**〉。

**犀照**（英文：49 Days）係一部2006年上映嘅港產片，係有線集團屬下驕陽電影有限公司嘅第一部電影作品。犀照係一部奇幻片，由林健龍導演，馮德倫、鍾欣桐、張茜、黃浩然、羅莽同吳天瑜主演。2006年2月16號喺香港上映。

劇情大綱
----

故事發生喺1930年代，闊少劉誠（馮德倫飾）帶住幾名鄉間兄弟到省城開辦藥店「仙草堂」。正當生意上咗軌道，突然一場大火燒晒成間藥店，眾兄弟一個個被大火奪去性命。而放火嘅真兇就係劉誠最信任嘅助手彭四（黃浩然飾）。彭四為咗謀奪劉誠祖業，去誣陷劉誠放火殺人，令劉誠成為兇手。

劉誠喺獄中遇上年青女律師小芊（鍾欣桐飾），小芊竭力為劉誠洗脫罪名，四圍搵有利人證不果，恍惚間遇到一紅衣女子蘇絲，話可以證明劉誠唔係兇手，但終審嗰日就苦等唔到佢出庭，劉誠最終被判死刑。行刑前，劊子手大喝一聲：「一走之後莫回頭。」條繩竟然斷開，劉誠於是逃脫，同小芊返咗家下。但祖屋已荒廢，劉妻小惠（張茜飾）終日坐住唔郁，個女靈芝行為詭異，成日點着犀牛角蠟燭行動。一日，一個男子嚟劉宅搵劉誠，靈芝唔肯告知劉誠下落，男子留低一個地址，交代靈芝轉達劉誠。小芊以為差人上門追緝劉誠，就決定返省城尋找有利證據，為劉誠翻案。

劉誠送小芊到碼頭上船返省城，咁啱遇到返鄉下嘅彭四，劉誠於是一路跟蹤，竟然發現彭四告訴鄉人劉誠放火燒死一齊去省城打拼嘅同伴，劉誠怒火中燒，衝上前想教訓彭四，但連揮數拳都穿過彭四身體，佢先至明白自己已經死咗。當晚劉誠依照字條搵到日前搵佢嘅男人，竟然係佢嘅劊子手，佢至知原來嗰時劊子手第一刀先將佢嘅魂魄拍離身體，令佢能夠脫離束縛返鄉下。呢個時候小芊返到仙草堂遺址，俾水缸裏面嘅紅衣女子（蘇絲）拉入水缸，小芊極力掙扎後驚醒，至知道原來嗰日退庭後，佢失足跌落路上坑洞，就一直昏迷，但因為屋企人確實喺仙草堂水缸發現蘇絲遺體，令佢確信昏迷期間所經歷嘅嘢係真嘅。

劉誠由劊子手口中得知自己喺陽間徘徊嘅日子無多，就教個女靈芝煎葯畀小惠食，點知竟然因此得知原來佢老婆喺佢死前數日就自殺死咗，女兒亦喺佢返屋企嗰日就知佢已經唔喺人世，至會點犀牛角蠟燭以便見到死咗嘅阿爸阿媽。呢個時候，彭四潛入劉宅捉住靈芝逼問房契下落，彭四得手後，正想殺靈芝嗰時，小芊及時趕到救走靈芝，而彭四就失手將自己殺死。

最後劉誠將靈芝託付小芊之後，放棄轉世為人嘅機會，決心前往惡鬼道搵小惠。

演員表
---

* 馮德倫 飾 劉誠
* 鐘欣桐 飾 藍小芊
* 張　茜 飾 閔惠
* 黃浩然 飾 彭四
* 張致恆 飾 方力
* 裘立爾 飾 劉靈芝
* 吳天瑜 飾 蘇絲
* 黃一飛 飾 芊父
* 羅　莽 飾 秦步

連出去
---

* 《犀照》喺互聯網電影資料庫嘅資料（英文）
座標: 22°29′55″N 114°07′00″E﻿ / ﻿22.49861°N 114.11667°E﻿ / 22.49861; 114.11667

1973年港督粉嶺別墅
**行政長官粉嶺別墅**（英文：**Fanling Lodge**）以前叫**港督粉嶺別墅**，喺香港新界北區上水古洞，被粉嶺高爾夫球場包圍。行政長官粉嶺別墅係一幢兩層高嘅平房，設有客廳、飯廳同4間睡房，重有游泳池、網球場、燒烤場同直升機坪。

港督粉嶺別墅主要係香港殖民地時期嘅香港總督同香港回歸之後嘅香港行政長官同佢嘅家眷度假、招呼外賓同舉行宴會嘅地方。

喺2014年9月16號確定評為香港一級歷史建築。

史
-

就任1930年至1935年嘅香港總督貝璐熱愛高爾夫球運動同喺郊外騎馬，佢喺1932年提議為香港總督起一間鄉郊渡假別墅。1934年，港督粉嶺別墅起好，貝璐每逢假日都會去別墅避暑。

1996年，時任香港總督彭定康喺港督粉嶺別墅接待時任英國首相馬卓安。

香港回歸之後，行政長官比較少去度假別墅或者舉行官方嘅儀式。

2010年代，由於香港土地供應緊張，加上香港政府宣布《新界東北發展計劃》，有團體質疑政府未率先收番喺鄰近嘅粉嶺高爾夫球場同行政長官粉嶺別墅，政府其後從善如流，宣布將上述兩者納入《新界東北發展計劃》研究範圍。

2013年12月，古物諮詢委員會評審小組完成上述兩座建築物嘅評級工作，分別建議將兩者評為一級同二級歷史建築。

爭議
--

行政長官別墅每年支出約50萬港元維修，又少使用，被指為浪費，社會上有聲音要求行政長官放棄。

攷
-

1. ↑  〈特首喺粉嶺別墅宴請建制派立會議員《文匯報》2011年1月23日〉. 原著喺2016年3月4日歸檔. 喺2018年3月17日搵到.
2. ↑  特首粉嶺別墅擬列歷史建築 《東方日報》 2013年12月3號
3. ↑  財務委員會 審核2003至04年度開支預算 管制人員的答覆
4. ↑  特首少用粉嶺別墅 議員指浪費[*失咗效嘅鏈*] 《明報》2009年3月24號
| How to read a taxoboxHow to read a taxobox**大樹菠蘿** |
| --- |
| 大樹菠蘿嘅果大樹菠蘿嘅果 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 蔷薇目 Rosales |
|
|
|
|
|
|
|
|
| 科 | 桑科 Moraceae |
|
|
|
|
|
| 屬 | 桂木屬 *Artocarpus* |
|
|
|
|
|
|
|
| 種 | **大樹菠蘿 *A. heterophyllus*** |
|

 |
|
| 二元學名 |
| ***Artocarpus heterophyllus***Lam. |
|
|
|
|
|
|
|
|
|
|
|
|
|
|
|

**大樹菠蘿**（粵拼：daai6 syu6 bo1 lo4；學名：*Artocarpus heterophyllus*）係桑科桂木屬嘅常綠大喬木，原產印度同馬來西亞。香港市內常見樹木。

佢嘅菓可以當生菓食。

名
-

**大樹菠蘿**
呢樖嘢係因為喺樹上邊結出嚟嘅果好似啲菠蘿噉，所以「大樹菠蘿」嘅名就係噉嚟。

**菠蘿蜜**
由於呢樖嘢嘅果甜到好似啲蜜糖噉，加上香味比較犀利、果大到好出奇先至改咗噉嘅名。

**波羅蜜**
**波羅密**
同佛教波羅密近音。

**木菠蘿**

形態
--

佢嘅樹有廿到卅米高，花係單性，雌雄同株，雖然佢啲花比較細，但係佢啲果比較大。佢嘅果生喺樹上面，至少有25厘米直徑咁大，最長可以去到60cm到，重量一般去到20kg，最大嗰嚿可以去到40kg。呢種樹結嘅係聚花果。佢嘅結果方面都靈舍唔同，唔單止喺生咗4——5年嘅細樹嫩枝都結果，甚至喺老莖都可以開花結果。喺樹到咗老年嗰時，主根都識結果。而佢嘅核好似啲栗咁大，入面有好多澱粉響度。成樖嘢都有乳汁。另外， 呢種植物嘅香味都幾犀利吓。

用途
--

菠蘿蜜嘅果可以當生果食，味道甜甜哋。啲核可以炒熟或煮熟當成飯嚟食，味道同芋頭差唔多。另外，佢嘅木可以做家具、木碎可以做黃色嘅染料；而乳汁重可以用嚟做樹膠或502嚟用。佢嘅樹汁同樹液可以做藥，有消腫解毒嘅功效。

古籍記載
----

* 《虞衡志》：波羅蜜大如冬瓜，外膚礧砢如佛髻。
* 《廣州府志》：波羅樹無花結果，果成，或生一花。

有關嘅書
----

|  |  |
| --- | --- |
|  | 維基物種有資料講：***菠蘿蜜*** |

|  |  |
| --- | --- |
|  | 維基同享有多媒體嘅嘢： **菠蘿蜜** |

* 中国少年儿童百科全书 自然·环境 第410页　浙江教育出版社 ISBN 7-5338-1946-2/G·1942
* 《台灣蔬果實用百科第三輯》，薛聰賢 著，薛聰賢出版社，2003年

出面網頁
----

* 波羅蜜 Boluomi 藥用植物圖像數據庫 (香港浸會大學中醫藥學院) （繁體中文）（英文）
2007年**山西河南黑磚窯案**（窯同窰讀搖），發生喺中國山西。嗰度嘅磚窯礦主，響拐子佬度買啲拐番嚟嘅人，當佢係奴隸，裏面重好多係細路仔，而呢班民工主要係來自河南省。礦主將佢哋鎖喺各個窯場，勞役佢哋，迫佢哋做一啲苦差，郁啲就打，令到佢哋唔少人殘廢、甚至死。案件被媒體曝光之後，引起國人公憤，結果得到中國中央政府重視，胡錦濤等批示各地方政府檢查、營救等各種措施。涉案嘅主要係窯場主王斌斌、佢老豆黨支部書記王東己同埋窯場承包人衡庭漢。

事件經過
----

2007年6月5號，四百位，個仔畀人拐咗去山西做苦工嘅老竇，響中國共產黨河南省委直屬嘅《大河網》大河論壇嗰度，貼出一篇標題係《孩子被賣山西黑磚窯400位父親泣血呼救》嘅文。篇文貼出之後，引起外界廣泛回應。據統計，最後呢篇聯署信嘅點擊率，達到31萬次。兩日後，6月7號，有網友將篇文轉咗去中國另一個好多人用嘅網上論壇天涯社區。

過多個零禮拜，6月18號，廣東嘅維權律師唐荊陵發起藍絲帶公民行動，呼籲關注呢件事嘅，戴住藍絲帶直至到全部拐走嘅人返嚟為止。

最後，過多兩日，6月20號，中國國務院響發出嘅新聞公報裡面，指總理溫家寶要求打擊呢件事涉及嘅犯罪分子，黑惡勢力，又指涉及官員腐敗和失職問題，要嚴肅懲處。

參考
--

1. ↑  〈中國奴役案曝光後談引入反人道罪 亞媺 華盛頓：美國之音中文網，2007年6月18號〉. 原著喺2007-07-01歸檔. 喺2007-06-19搵到.
2. ↑  〈溫家寶聽取晉"黑磚窯"事件調查處理初步情況彙報 北京：國務院辦公廳〉. 原著喺2016年3月4號歸檔. 喺2007年6月20號搵到.
**伍漢持**（粵拼：ng5 hon3 ci4；1872年3月29號—1913年8月19號）係一位中國同盟會嘅會員同時，重係廣東赤十字會（而家係廣東紅十字會）嘅一位創辦人。廣東台山人。佢之前成日都喺民主革命嗰度搞幫手，甚至重參加咗好多次推翻清政府嘅起義。喺辛亥革命之後重做咗中華民國國會議員，但係由於佢反對袁世凱嘅獨裁行為，喺1913年就喺天津俾人殺咗。佢重係中華民國成立之後第一位死咗嘅國會議員。

死後
--

內文：伍漢持墓
雖然話佢嘅骨灰甇喺1914年就送返廣州，重喺嗰年8月搞埋墓葬，但係呢個墓葬送咗去先烈路嗰頭重同胡漢民葬埋一齊。而呢位烈士嘅夫人——李姵珍同佢啲仔女就喺隔籬辦咗間伍漢持紀念醫院（而家係中山大學附屬腫瘤醫院），但係20世紀70年代尾，由於整闊條東風路先至將個搬走咗，不過就冇見到伍漢持啲骨灰甇響度。到咗2010年嘅中山大學附屬腫瘤醫院話擴建嗰陣，施工隊喺墓地嘅西北邊15米嗰度發現咗伍漢持啲完整骨壇響度，佢為咗保存呢位烈士嘅骨灰等啲後人記得佢，廣州市文物部門就將呢啲骨灰送咗去燕塘嘅粵軍第一師諸先烈紀念墓園入面，重喺2012年先至批准咗將佢搬返嚟之前骨壇西北邊70米嗰度搞返個墓壇（而家東風東路嘅中山大學附屬腫瘤醫院西邊隔籬），而伍漢持嘅骨灰甇就放埋咗喺佢嘅墓葬嗰度。

註
-

1. ↑  〈《共和魂——伍汉持烈士生平展》在天津博物馆开展〉. 《新华网》. 原著喺2014-07-14歸檔. 喺2013-11-08搵到.
2. ↑  程景伟 李兴国. 〈辛亥革命烈士伍汉持：为共和牺牲民国议员第一人〉. 《中国新闻网》. 喺2013-11-08搵到.
3. ↑  张演钦、林世宁. 〈革命志士伍汉持墓迁移落成〉. 《网易》. 原著喺2015-05-18歸檔. 喺2013-11-08搵到.
4. ↑  骨坛墓碑终"合璧" 讨袁烈士伍汉持墓昨落成 互聯網檔案館嘅歸檔，歸檔日期2016年3月4號，. 大洋网 （2012-03-30）
兒茶
兒茶樹
樹身
**兒茶**，藥材一種 ，兒茶樹提煉出來。添得落食品度。又可以止血，做染料，染皮革。唐人拎佢來做藥，或者啡色染料。

**兒茶**又寫**夷茶**，本名**孩兒茶**。亦有名**烏爹泥**、**烏壘泥**、**烏丁**。

佢質地色水，長久以來，外地誤以為係泥。西洋甚至以為日本來，叫日本土。

兒茶出自兒茶樹，樹拉丁學名Acacia catechu，已改Senegalia catechu，印度、南洋到中國南方都有。兒茶出自印度而來。用佢木心，煮熟而成。各地出產，色水有異，質地有異，有時甚至季節出產有異。傳統印度醫藥，好早就用來止血。

大元時傳入中國。唐人用藥，多數外用，尤其係腳傷。用兒茶捽皮，捽到兒茶硬為止。西洋都有用藥，舊日法國同意大利，用兒茶來醒神。

英國人發現，兒茶用得來染皮革，代替咗貴得多嘅橡木。裏面有單寧酸，可以染皮革。單寧酸澀味，兒茶亦澀味。

名
-

### 唐字

**兒茶**，元明時書都寫**孩兒茶**，起名不詳原因。

另有**烏爹泥**、**烏壘泥**。泥指佢睇落質地。**烏爹**、**烏壘**、**烏丁**，都係南洋番音，出處不詳。

### 西洋

天空望落印度。Gulf of Kutch即Gulf of Cutch
洋名**cutch**，出自印度西北岸Gulf of Cutch。依處有兒茶樹。
而學名**catechu**，係馬孻話 **kacu**而來，葡萄牙話**cachu**，再化拉丁話**catechu**。另一啲變名，如**cachou**、 **cashoo**。

**terra Japonica**，**Japan earth**，係西洋誤以日本來嘅泥。

### 印度

印地話叫**katha** 。其他話有**kaath**同**khoyer**。

史
-

印度古時已用兒茶來止血。

兒茶樹好多地方都有，中國廣東廣西，雲南都有。不過整成兒茶方法，就不為人知。所以兒茶都係舶來貨。

兒茶入中國，斷估係大元時。元時《飲膳正要》有寫孩兒茶，出廣南。大元時，孩兒茶甚受文人喜愛，甚至有曲提及。

大明謝肇淛《五雜俎》，話摷咁多本草書，都無本講。話出自南番，番人叫烏爹泥、烏疊泥。李時珍《本草網目》，提及爪哇南洋暹羅，亦有提雲南、老撾、暮雲場。

### 元

大元《飲膳正要》有寫

```
孩兒茶出廣南。
```

喬吉寫。曲，賣花聲。詞。香茶

```
香茶細研片腦梅花粉，新剝珍珠豆蔻仁，依方修合風團春。醉魂清爽。舌尖香嫩。這孩兒那些風韻。
```

孩兒就係孩兒茶，內容混咗香料。可以用來醒酒。

### 明

大明謝肇淛《五雜俎》

```
藥中有孩兒茶，醫者盡用之，而不知其所自出。歷考本草諸書，亦無載之者。一云：出南番中，系細茶末，入竹筒中，緊塞兩頭，投污泥溝中，日久取出，搗汁熬制而成。一云：即是井底泥煉之，以欺人耳。番人呼為烏爹泥，又呼為烏疊泥。俗因治小兒諸瘡，故名孩兒茶也。
```

李時珍《本草綱目別名錄》

```
烏爹泥烏壘泥 孩兒茶
```

### 清

大清《神農本草經疏》

```
烏爹泥，味苦，濇平，無毒。主清上膈熱，化痰生津。塗金瘡，一切諸瘡，生肌定痛，止血収濕。一名孩兒茶。
出南番，𤓰哇，暹羅諸國。今雲南，老撾，暮雲塲地方造之。云是細茶末入竹筒中，堅塞兩頭，埋烏泥溝中，日久取出，搗汁熬製而成其塊。小而潤澤者，為上。大而焦枯者，次之
```

《本草述鉤元》

```
烏爹泥，一名孩兒茶。出南番爪哇暹羅諸國。今雲南老撾暮雲場地方造之。取細茶末入竹筒中。堅塞兩頭。埋污泥溝中。日久取出。搗汁熬制而成。其塊小而潤澤者為上。塊大而焦枯者次之。瀕湖 按此味用之內治者絕少。味苦澀。氣平寒。清上膈熱。化痰生津。塗金瘡一切諸瘡。生肌定痛。止血收濕。得污泥中至陰之氣。而能涼血清熱。苦能燥澀能斂。故主收濕氣。仲淳同薄荷葉細茶為末。蜜丸。飯後含化三五粒。能消痰。牙疳口瘡。孩兒茶硼砂等分為末。搽之。下疳陰瘡。孩兒茶一錢。真珠一分。片腦半分。為末敷之。諸腫毒。孩兒茶蟬蛻各等分。為細末。雄豬膽汁調敷。效。脫肛氣熱。孩兒茶二分。雄膽五分。片腦一分。為末。人乳調搽肛上。熱汁自下而肛收也。亦治痔瘡。
```

《本草品彙精要》續集

```
烏爹泥無毒
烏爹泥，主清上膈熱，化痰生津，塗金瘡，一切諸瘡，生肌定痛，止血收濕【本草綱目】〔名〕烏疊泥，孩兒茶。〔李時珍云〕烏爹或作烏丁，皆番語，無正字〔地〕出南番爪哇暹羅諸國〔質〕其塊小而潤澤者，為上。塊大而焦枯者，次之。〔色〕紫黑〔味〕苦澀，性平〔製〕今雲南、老撾、暮雲場地方造之。云是細茶末入竹筒，中堅塞兩頭，埋污泥溝中，日久取出，搗汁熬制而成〔治〕【本草權度方】鼻淵流水，孩兒茶末吹之良〔合治〕【積德堂方】治走馬牙疳，用孩兒茶，雄黃，貝母等，分為末米泔漱淨。搽之效〇又方治牙疳口瘡，孩兒茶，硼砂等，分為末，搽之〇【外科方】治下疳陰瘡，用孩兒茶末，米泔洗淨，敷之，神效，或加胡黃連等分〇【纂奇方】孩兒茶一錢，珍珠一分，片腦半分，為末敷之〇【唐氏方】用孩兒茶，一錢輕粉，一分片腦，一分為末，搽之〇【孫氏集效方】治瘡痔腫痛，孩兒茶，麝香，為末。唾津調敷〇【董炳方】治脫肛氣熱，孩兒茶二分，熊膽五分，片腦一分，為末人乳搽肛上。熱汁自下，而肛收也。亦治痔瘡
```

質地
--

兒茶整成餅咁。啡色，本草叫紫黑，似朱古力。

孟買出嘅脆，啡紅。硬過實過孟加拉出。

### 上品

塊小而潤澤者，為上。塊大而焦枯者，次之。

細同潤澤嘅好。色均勻，有光澤，味澀而帶甘，會溶喺口，無沙。不過就算正嘢，都有大差異。有啲又重又實，有啲又輕又脆。澀味有多有少。如何得來，邊季得來，都會唔同。
呢篇文講嘅係2021年嘅熱帶風暴杜鵑。想搵其他名係杜鵑嘅熱帶氣旋，睇吓「**颱風杜鵑**」。

**熱帶風暴杜鵑**（英文：**Tropical Storm Dujuan**，國際編號：**2101**，聯合颱風警報中心：**WP012021**，菲律賓大氣地球物理和天文管理局：**Auring**）係2021年太平洋颱風季第1個被命名嘅風暴。「杜鵑」係中國提供，指杜鵑花。

發展過程
----

2月13號，一個熱帶擾動喺歐里皮克環礁西南方海域生成，美國海軍研究實驗室俾咗擾動編號91W。

2月15號下晝1點9，聯合颱風警報中心將佢嘅評級升到「中」。

2月16號夜晚8點，日本氣象廳將佢升為熱帶低氣壓。夜晚10點，聯合颱風警報中心將佢嘅評級提升到「高」，同埋對佢發布熱帶氣旋形成警報。

2月17號朝早8點，日本氣象廳對佢發布烈風警報。同一時間，台灣中央氣象局將佢升做熱帶性低氣壓，俾佢編號係TD01。下晝2時，聯合颱風警報中心將佢升為熱帶低氣壓，俾佢熱帶氣旋編號01W。

2月18號朝早8點，聯合颱風警報中心率先將佢升格為熱帶風暴。朝早11點，香港天文台同菲律賓大氣地球物理和天文管理局將佢升格為熱帶低氣壓同熱帶風暴。下晝2點，日本氣象廳將佢升為熱帶風暴，俾咗國際編號2101，同命名「杜鵑」。同時，台灣中央氣象局同中國國家氣象中心將佢升為輕度颱風同埋熱帶風暴。夜晚8點，香港天文台將佢升為熱帶風暴。

2月20號朝早8點，聯合颱風警報中心將佢降為熱帶性低氣壓。

2月21號下晝2點，聯合颱風警報中心第二次將佢升為熱帶風暴。

2月22號朝早8點，日本氣象廳將佢降為熱帶低氣壓。朝早11點，菲律賓大氣地球物理和天文服務管理局話杜鵑喺巴塔島登陸。

2月23號朝早8點，日本氣象廳喺天氣圖上面移除依個系統。

影響
--

### 菲律賓

嗰度發出嘅最高風暴信號：二號風暴信號
菲律賓大氣地球物理和天文服務管理局喺2月18號夜晚11點對棉蘭老島東達沃省同金達沃省東部發出一號風暴信號。再喺2月21號清晨5點對維薩亞斯群島東薩馬省南部、民答那峨島北蘇里高省同埋迪納加特群島發出二號風暴信號。

熱帶氣旋警告使用紀錄
----------

### 菲律賓


| 菲律賓大氣地球物理和天文服務管理局 風暴信號 |
| --- |
| 上一熱帶氣旋 | 一號風暴信號2021-02-18 23:00－－2021-02-22 14:00 | 下一熱帶氣旋 |
| 熱帶風暴科羅旺 |  |
| 熱帶風暴科羅旺 | 二號風暴信號2021-02-21 05:00－2021-02-21 23:00 |  |

註釋
--

睇埋
--

* 2021年太平洋颱風季

參考
--

| * 睇
* 傾
* 改
2021年太平洋颱風季嘅熱帶氣旋 |
| --- |
|  | 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| TD | 無名 | TS | 杜鵑 | TD | 無名 | TY | 舒力基 | TD | 03W | TS | 彩雲 | TD | 無名 | TS | 小熊 | TY | 薔琵 | TD | 無名 |
| TD | 07W | TD | 08W | TY | 煙花 | STS | 查帕卡 | TD | 無名 | TS | 尼伯特 | TD | 無名 | TD | 無名 | TD | 無名 | TD | 無名 |
| TD | 12W | TS | 盧碧 | TS | 銀河 | STS | 妮妲 | STS | 奧麥斯 | TD | 17W | STS | 康森 | TY | 燦都 | TD | 無名 | TS | 電母 |
| TY | 蒲公英 | TD | 無名 | TS | 獅子山 | TY | 圓規 | TD | 無名 |

 |
| 
* **Category 分類**
* **Portal 主題**
* **Commons page 同享**

 |
座標: 22°16′58″N 114°08′48″E﻿ / ﻿22.28278°N 114.14667°E﻿ / 22.28278; 114.14667

倫敦傳道會大樓
**倫敦傳道會大樓**（英文：London Mission Building），又叫**倫敦會樓**，係香港一座歷史建築，喺香港島半山區羅便臣道79-80號，喺2009年被評為香港二級歷史建築。

史
-

倫敦傳道會大樓由倫敦傳道會喺1893年起，用嚟做傳教士嘅辦公室同宿舍。喺1939年，該建築物改做雅麗氏那打素醫院護士宿舍。1950年，新護士宿舍起好啟用，建築物就一直空置。1973年之後，倫敦傳道會撤出香港，建築物繼續被丟空，直到2000年，喺大樓旁邊嘅那打素醫院拆咗並改建做豪宅羅便臣道80號，大樓亦包括喺地皮裏面，發展商南豐集團喺買入之後先知道呢座建築物已列作為受保護歷史古蹟，唔希望拆咗佢，最後南豐只好將物業嘅外牆保留，用咗接近3,000萬港元將呢座古蹟做內部裝修，改做該屋苑嘅私人會所，主要提供靜態活動，包括宴會廳、美容按摩室、閱讀室同桌球室等。

建築特色
----

大樓係一棟三層高新古典主義建築，並結合咗意大利式同攝政時期嘅建築特式。平面係長方形，建築物正面每層都有列柱拱廊，平頂上面裝設咗幾支煙囪，矮牆上面有齒狀嘅裝飾線條。裏面就裝設咗裝飾用嘅扶手同壁爐，原本嘅木製樓梯仍然喺度。

參考
--

1. ↑  List of the 1,444 Historic Buildings with Assessment Results (as of 7 September 2017) 互聯網檔案館嘅歸檔，歸檔日期2018年6月18號，.
2. ↑  *那打素舊址重建 年底前推 易名羅便臣道80號 古跡外牆保留變身會所*，香港經濟日報，2000-10-11。

出面網頁
----

* 西半山羅便臣道80號
**反義詞**，又叫**相反詞**，係語言學上嘅一種對比手法，係指某一對字或者單詞有相反嘅意思或者定義，例如：「有」同「冇」、「鍾意」同「憎」、「凍」同「熱」都係反義詞。

一種語言入面嘅所有詞彙唔一定都有對應嘅反義詞，例如助詞、量詞、數詞、嘆詞、擬聲詞等一般都冇相反詞。重有一啲因為冇反義或者反義比較模糊而又冇相應嘅反義詞嘅詞彙。但係大部分語言嘅反義詞屬於形容詞、名詞同動詞嘅詞彙，而且反義詞同同義詞普遍存在喺所有嘅人類嘅語言入面。

一般嚟講，某詞對應嘅反義詞未必只有一個，而會包含所有反義詞嘅同義詞在內。例如「少」、「幼」、「年輕」都可以算係「老」嘅反義詞，因為佢哋都係同義詞。

之不過，因為好多詞彙喺唔同場合都可以有唔同嘅定義，所以可能有一個詞對應多數完全唔同嘅反義詞嘅情況出現。例如上面「少」作為「老」嘅反義詞，係因為「少」字有「年少」嘅意思，而如果「少」解讀為「少數」噉解，佢嘅反義詞就會係「多」而唔係「老」。因此有啲特定嘅詞可以有幾個完全唔同定義嘅反義詞，例如「白」嘅反義詞喺唔同場合分別可能係「黑」（例如白色同黑色）「紅」（例如白事同紅事，或白軍同紅軍）「文」（例如白話同文言）等唔同意義嘅詞匯。

分級反義詞
-----

分級反義詞（graded antonym）呢個語言學概念，通常淨係適用於形容詞。如果話 A 同 B 係分級反義詞，意思係話兩隻字形容緊某個連續變數嘅兩極，例如

* 溫度係個連續變數，**熱**同**凍**呢兩隻字形容緊溫度嘅兩極，所以係分級反義詞；
* 又例如重量係個連續變數，**輕**同**重**呢兩隻字形容緊重量嘅兩極，所以係分級反義詞；
* 又例如長度係個連續變數，**長**同**短**呢兩隻字形容緊長度嘅兩極，所以係分級反義詞。

常用反義詞
-----

|  |  |
| --- | --- |
| 大 | 小 |
| 多 | 少 |
| 重 | 輕 |
| 上 | 下 |
| 左 | 右 |
| 前 | 後 |
| 冷 | 熱 |
| 高 | 低 |
| 好 | 差 |
| 進 | 退 |
| 賺 | 賠 |
| 有 | 無 |
| 新 | 舊 |
| 贏 | 輸 |
| 懷疑 | 相信 |
| 早到 | 遲到 |
| 高興 | 掃興 |
| 靚 | 醜陋 |
| 進化 | 退化 |
| 準時 | 延後 |
| 守信 | 失信 |
| 尊重 | 侮辱 |
| 名副其實 | 名不副實 |
| 雪中送炭 | 雪上加霜 |
| 言而有信 | 言而無信 |

睇埋
--

* 同義詞
* 2#成對嘅概念

攷
-

1. ↑  Cruse, D. Alan. (1992). Antonymy revisited: Some thoughts on the relationship between words and concepts. In A. J. Lehrer & E. F. Kittay (Eds.), *Frames, fields, and contrasts: New essays in semantic and lexical organization* (pp. 289-306). Hillsdale, NJ: Lawrence Erlbaum Associates.
| How to read a taxoboxHow to read a taxobox**小麥** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 禾本目 Poales |
|
|
|
|
|
|
|
|
| 科 | 禾本科 Poaceae |
|
|
|
|
|
| 屬 | **小麥屬 *Triticum*** |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 品種 |
| **小麥** (*T. aestivum* L.)
*T. aethiopicum*
*T. araraticum*
*T. boeoticum*
*T. carthlicum*
*T. compactum*
*T. dicoccon*
*T. durum*
*T. ispahanicum*
*T. karamyschevii*
*T. militinae*
*T. monococcum*
*T. polonicum*
*T. spelta*
*T. timopheevii*
*T. trunciale*
*T. turanicum*
*T. turgidum*
*T. urartu*
*T. vavilovii*
*T. zhukovskyi*
睇埋:  topic=TSN&search value=42236 ITIS 42236 2002-09-22 |
|

**小麥**（粵拼：siu2 mak6；學名：*Triticum*）係禾本科嘅一個屬嘅草本植物，原產地大概喺中東，而家喺全球各地都可以搵到。佢既係一種主要嘅糧食同飼料，又係通常磨成麵粉畀人整食品。

歷史
--

喺伊拉克北邊就發現過世界最古老嘅小麥，有八千年歷史。大概喺五千年前嗰時，小麥已經喺印度、英國、西班牙等地都有得種。

而小麥喺中國就有四千年歷史。唐朝書《本草拾遺》就評價咗小麥嘅價值：「小麥麵，補虛，實人膚體，厚腸胃，強氣力。」

特徵
--

小麥係一年生草本植物。佢嘅莖有4～7節，中空兼有節。葉係長線形。花係穗狀花序，每朵花冇花瓣，但有穎片，部分穎片有芒刺。果比較大，長圓形，有毛。

### 分類

小麥按栽培類型分，可以分成兩種：

* 冬小麥——喺每年9月底開始種，第年2~3月收成。
* 春小麥——喺每年3月開始種，9~10月收成。

習性
--

小麥啱喺溫帶度種，大概喺北緯18°～50°，由平原到海拔4000米高度都可以種到。喺黑龍江、內蒙古、甘肅、山西種小麥，係喺3～4月播種，7～8月收割，生長期大約要100日。而喺遼寧、河北、湖北、安徽、江蘇一帶，就喺8～12月播種，到第二年5～7月收割，生長期長達300日。

營養
--

小麥含有豐富嘅澱粉質、礦物質。因應品種同栽種環境嘅唔同，營養成份會有好大差別。

用途
--

小麥除咗係人類嘅主要食糧之外，少量會用嚟生產澱粉、酒精、麵筋等等。佢嘅糠重可以用嚟做鷄、鵝、鴨、豬嘅飼料。

睇埋
--

* 大麥
**倫敦地下鐵**或**倫敦地鐵**（英文：**London Underground**，當地簡稱：(the) **Underground**、花名：**London Tube**／(the) **Tube**（管））係英國倫敦嘅地下鐵系統，主要服務大倫敦同周邊地區，由倫敦交通局（英文：Transport for London）（Transport for London／TfL）營運。而家倫敦地下鐵有11條路綫，服務272個站，全長402公里（250英里），係全世界最大嘅地下鐵網絡之一。

除咗服務倫敦，地下鐵部分路綫延伸到西北同東北面嘅周邊城鎮（英文：Home counties）雅息士郡嘅艾坪林、白金漢郡嘅超藤、赫福郡嘅三河區同屈福；而倫敦南部有好多地方都冇地下鐵網絡覆蓋，只有33個地鐵站喺泰晤士河以南。雖然叫地下鐵，但係其實成個系統剩係得45%喺地底，多數位處外倫敦以至大倫敦以外嘅路段都係地面鐵路。

倫敦地下鐵係全世界最古老嘅地下鐵系統，其中一個前身大都會鐵路（英文：Metropolitan Railway）喺1863年1月10號通車，成為全世界第一條喺地底運行嘅客運鐵路；而另一個前身倫敦城南鐵路（英文：City and South London Railway）（北綫一部分）喺1890年通車嗰陣就用電氣化列車，係全世界第一條載客嘅地下電氣鐵路。

路綫
--

倫敦地下鐵嘅實際地理路綫圖（亞瑪斯咸站（英文：Amersham station）同卓斯咸站（英文：Chesham station）喺圖嘅左上方之外）
倫敦地下鐵收費區嘅實際地理路綫圖
倫敦地下鐵第一收費區（市中心）嘅實際地理路綫圖
倫敦地下鐵有11條路綫，全長402公里（250英里），服務272個車站，以總長度同站數計係全球第九大地下鐵系統。

倫敦地下鐵路綫一般按市區段地底隧道起嘅方法同形態分兩種，分別係淺層路綫同深層地鐵：

* 淺層（sub-surface）路綫包括最早期通車嘅路綫，隧道啱啱好喺地面之下，多數用明挖回填（英文：Tunnel#Cut-and-cover）方式起。由於早年用蒸汽火車頭嚟行，地下隧道實際有唔少露天段通風；列車同隧道亦都高過同闊過深層路綫，同國鐵（英文：National Rail）相若。四條淺層隧道路綫喺市中心段形成環狀網絡，共用大部分車站和路軌。
* 深層地鐵（deep-level tube）路綫深入地底，多數係鑽挖式隧道（英文：Tunnel#Boring machines），用體積較細嘅列車喺直徑約11英尺8英寸（3.56米）嘅圓形隧道（地鐵花名「the Tube」（管）嘅由來）裡面行，大部分路段都有獨立路軌。

倫敦地下鐵路綫表| 路綫名 | 通車年份 | 類型 | 長度 | 車站數目 |
| --- | --- | --- | --- | --- |
|  | 必嘉老綫Bakerloo line | 1906 | 深層 | 23.2公里14.5英里 | 25 |
|  | 中央綫Central line | 1900 | 深層 | 74.0公里46.0英里 | 49 |
|  | 環綫（英文：Circle line (London Underground)）Circle line | 1871 | 淺層 | 27.2公里17.0英里 | 36 |
|  | 區域綫（英文：District line）District line | 1868 | 淺層 | 64.0公里40.0英里 | 60 |
|  | 咸默史密夫都市綫Hammersmith & City line | 1864 | 淺層 | 25.5公里15.8英里 | 29 |
|  | 銀禧綫Jubilee line | 1979 | 深層 | 36.2公里22.5英里 | 27 |
|  | 大都會綫Metropolitan line | 1863 | 淺層 | 66.7公里42.0英里 | 34 |
|  | 北綫Northern line | 1890 | 深層 | 58.0公里36.0英里 | 52 |
|  | 皮卡地里綫Piccadilly line | 1906 | 深層 | 71.0公里44.3英里 | 53 |
|  | 域多利綫Victoria line | 1968 | 深層 | 21.0公里13.0英里 | 16 |
|  | 窩打老都市綫Waterloo & City line | 1898 | 深層 | 2.5公里1.5英里 | 2 |
|

收費區
---

倫敦地下鐵嘅收費同倫敦其他鐵路系統一樣按照區域嚟收費。大倫敦有6個收費區，市區最內圍係第一收費區，然後一圈圈出到去第六收費區；而大倫敦之外仲有3個收費區，分別係第七、第八同第九收費區。通常牽涉到第一區嘅收費都會貴過喺外圍嘅收費。有少部分站同時喺兩個收費區入面，由呢啲站來往其他地方，有機會可以「慳」一個收費區而慳咗車錢。

睇埋
--

* 倫敦地上鐵
* 伊利沙伯綫
* 倫敦港區輕鐵
* 倫敦電車（英文：Tramlink）

|  |  |
| --- | --- |
| 權威控制 | 
* WorldCat
* VIAF: 138011682
* LCCN: n85207883
* SUDOC: 127154671
* BNF: cb16597533r（資料）
* NKC: kn20130522001

 |